Məlca- Allah'ın isimləri Menu\nMəlca Özünə sığınılan Geri qalmış üç nəfəri də (bağışladı). Hətta yer üzü öz genişliyinə baxmayaraq, onlara dar gəlmiş, ürəkləri sıxılmış və yəqin bilmişdilər ki, Allah’dan, ancaq Onun Özünə sığınmaqdan başqa çarələri yoxdur. Sonra peşman olsunlar deyə onların tövbəsini qəbul etdi. Həqiqətən, Allah tövbələri qəbul edəndir, rəhmlidir. (Tövbə surəsi, 118)\nİnsanların hamısı dua etməyə möhtacdır. Dua edən insan qarşısına çıxa biləcək çətin, yaxud asan hər hadisəni kainatın yaradıcısı və hakimi olan Allah’a yönəltmiş, Ona sığınmışdır. Problemləri həll etmənin və ya zərərin qarşısını almanın bütün yollarının Allah’a dayandığını bilmək, bütün işlərdə yalnız Ona sığınmaq qullar üçün böyük güvən qaynağıdır. Bu sığınma gücü məhdud və sonlu olan insanın sonsuz güc və qüdrət qarşısında acizliyini qəbul edərək ehtiyacını Ondan istəməsi ilə reallaşır. İnsanı yalnız bir damla sudan yaradan, bütün varlıq aləmini yoxdan var edən Allah üçün hər hansı bir adamın çətinliyini, yaxud ehtiyacını aradan qaldırmaq çox asandır. Ondan başqa sığınılacaq heç kim, heç bir məbud yoxdur. Göydə və yerdə nə varsa ehtiyacını Allah’dan istəyir. Allah’dan başqa kömək axtaranların isə öz nəfslərinə belə gücü çatmaz. İstəyən aciz olduğu kimi, özündən istənən də eyni mövqedədir, acizdir. Allah Özündən başqa kömək axtaranların içində olduqları vəziyyəti aşağıdakı ayədə bir nümunə ilə belə açıqlayır: Ey insanlar! Sizə bir məsəl çəkilir. Onu dinləyin. Şübhəsiz ki, Allah’dan başqa ibadət etdikləriniz bir milçək belə yarada bilməzlər, hətta bunun üçün bir yerə yığışsalar belə. Əgər milçək onlardan bir şey götürüb aparsa, bunu ondan geri ala bilməzlər. (Bunu etmək) istəyən də aciz qalar, istənilən də! (Həcc surəsi, 73)\nİnsanların hamısı çətinliyə düşdükləri zaman Allah’dan başqa sığınacaq bir güc olmadığını anlayırlar və Allah’ın yardımını ümid edirlər. Bu həqiqət Quranda belə bildirilmişdir: De: “Acizanə və gizlicə: “Əgər bizi bundan qurtarsan, əlbəttə ki, şükür edənlərdən olarıq”, – deyə yalvardığınız zaman sizi qurunun və dənizin zülmətlərindən xilas edən kimdir?” (Ənam surəsi, 63)\nİnsanın çətin anında yalnız Allah’ı ağlına gətirməsi, əslində, tək sığınacağı varlığın Allah olduğunu bildiyi mənasına da gəlir. Elə isə insan gecikmədən ayədə xəbər verildiyi kimi, Rəbbimizə sığınmalıdır: Allah tərəfindən qarşısıalınmaz gün gəlməmişdən əvvəl Rəbbinizin çağırışına cavab verin! O gün sizin üçün heç bir sığınacaq olmayacaq və siz inkar edə bilməyəcəksiniz. (Şura surəsi, 47)


ABŞ ilə Çin arasında növbəti görüş başlayır | Analiz\nABŞ ilə Çin arasında növbəti görüş başlayır\nAmerika ilə Çin arasında uzun müddətdir davam edən ticarət böhranın həll edilməsi istiqamətində bu həftə növbəti görüş planlaşdırılır.\nABŞ və Çin aylardır davam edən iki ölkə arasında ticarət böhranı fonunda yeni danışıqlara başlayırlar. Belə ki, Çinin nümayəndə heyətinin çərşənbə günü Vaşinqtonda iki günlük səfəri başlayır. ABŞ tərəfi bugünə kimi mart ayının əvvəlinə kimi növbəti razılığın əldə olunmasına qarşı "nikbin olsa da ehtiyatlı"-dır. Bunun üçün isə Amerika Çindən strukturlu dəyişikliklər gözləyir.\nİki ölkə bir birilərinə qarşı xüsusi gömrük rüsumları tətbiq etməklə, ticarət münaqişəsinə daxil olublar. Belə ki, artıq Çindən idxal olunan məhsullarının təqribən yarısı xüsusi gömrük rüsumları ilə yüklənib. Beləliklə, dünyanın iki ən böyük ölkəsi bu vəziyyətdən əziyyət çəkməyə başlayıblar. Bu istiqamətdə artıq Çinin iqtisadi inkişaf gücü fonunda gözləntilər aşağı salınıb. ABŞ-da da böyük istehsal şirkətləri Çin bazarlarında tələbin azalması fonunda xəbərdarlıq ediblər.\nDekabr ayının əvvəlində Tramp ilə Çinin dövlət başçısı Si Tsinpin mart ayının 1-inə kimi "90 günlük sülhdövrü" razılaşdırıblar. Yanvar ayının əvvəli isə ABŞ nümayəndə heyəti Çinə səfər etdi. Bu həftə isə Amerikanın paytaxtında görüşlərin ardı planlaşdırılır. Bundan öncə isə danışıqların necə davam edəcəyi qeyri-müəyyən idi.


Yeni sərnişin gəmimiz suya buraxıldı – VİDEO – A24.Az\nA24.AzİqtisadiyyatYeni sərnişin gəmimiz suya buraxıldı – VİDEO\nYeni sərnişin gəmimiz suya buraxıldı - VİDEO\nXəzər hövzəsində ən müasir və qabaqcıl sənaye müəssisəsi olan Bakı Gəmiqayırma zavodunda “Azərbaycan Xəzər Dəniz Gəmiçiliyi” QSC-nin sifarişi ilə tikilən 3 sərnişin gəmisindən birincisi suya buraxılıb.\n“a24.az“ın verdiyi xəbərə görə, Trend QSC-yə istinadən məlumat verir ki, “Üfüq” adı verilmiş sərnişin gəmisinin suya salınmasını unikal əməliyyat kimi də qiymətləndirmək olar. Stapeldə inşa olunmuş gəmi əvvəlcə ağır texnikanın köməyi ilə üzən doka gətirilib və kilbloklar üzərinə qoyulub. Sonra dok suya dalaraq, gəminin kilbloklardan qalxmasını və suyun üzündə qalmasını təmin edib. Uğurla keçən əməliyyat zamanı “Üfüq” gəmisi zavodun yedək gəmisinin yardımı ilə körpüyə yan alıb.\nAzərbaycan OPEK-ə üzv ola bilər Türkiyənin İraqda yeni hədəfini açıqladı – SİNCAR Azərbaycan neftinin son qiyməti: yüksəliş var Azərbaycanda QIZILIN QİYMƏTİ bahalaşdı ABŞ xarici borcu ilk dəfə PİK HƏDDƏ ÇATIB\ngəmi, Bakı Gəmiqayırma Zavodu, suya buraxılma


Hitachi Soyuducu Qiymetleri Mimelon.com-da Sərfəli!\nMətbəx cihazları (5)\nHitachi soyuducu qiymetleri ilə maraqlanırsınızsa, buyurun Mimeloncom saytına. Satışda olan bu markanın soyuducuları çox keyfiyyətlidir. Yapon brendi olan Hitachi yalnız soyuducu deyil,televizor, kameralar və digər ev əşyalarını istehsal edir. Saytımızda Hitachi soyuducu qiymetleri ilə tanış olan zaman qiymətlərin çox sərfəli olduğunu görəcəksiniz.\nHitachi soyuducu qiymetleri ilə burada tanış ola bilərsiniz. Hitachi Yapon brendidir və keyfiyyət baxımından bir çox markanı geridə qoyur. Yapon mükəmməl texnologiyası əsasında hazırlanmış, müasir standartlara cavab verən Hitachi soyuducu qiymetleri Mimelon.com-da alıcılara təqdim olunur. Qiymətlərimiz çox sərfəlidir və satın almağınız üçün tam da büdcəyə uyğun məbləğə təklif olunur.\nHitachi soyuducu qiymetleri burada münasib!\nHitachi soyuducu qiymetleri ilə bizim saytımızda tanış olub sifariş verə bilərsiniz. Mimelon.com-da satışda olan Hitachi soyuducuları çox keyfiyyətli və münasib qiymətədir. Yapon şirkəti olan Hitachi dünyanın ən böyük şirkətləri içərisində yer almışdır. Hitachi soyuducu qiymetleri ilə tanış olaraq bizdən istədiyiniz soyuducu modelini sifriş verə bilərsiniz.\nHitachi soyuducu qiymetleri modeldən asılı olaraq fərqli olur. Hər bir modelin özünəməxsus üstünlüyü vardır. Enerjiyə qənaət etməsi, tək və cüt qapılı olması, içərisinin geniş yaxud dar olmasına görə qiymətlər müxtəlif olunur. Otağın ölçüsünü nəzərə alıb həmin standartlar əsasında soyuducu almağınız sizin üçün daha məqsədəuyğun olacaqdır. Hitachi soyuducu qiymetleri ilə tanış olaraq buradan seçim edə bilərsiniz. Yapon texnologiyasının üstünlüyünü evinizdə, ofisinizdə hiss edə bilərsiniz.


Kremldən xəbərdarlıq: İŞİD bu bölgəyə "köçür” - Cümhuriyyət\nKremldən xəbərdarlıq: İŞİD bu bölgəyə "köçür”\nTarix: 19 Dekabr, 02:25 | Baxış: 47\nİŞİD terror qruplaşması Əfqanıstanda möhkəmlənməkdə davam edir və Orta Asiyaya hücum üçün özünə plasdarm hazırlayır.\nBurada artıq 2 mindən artıq İŞİD-çi var. O bildirib ki, İŞİD-çilərin əsas qüvvəsi Əfqanıstanın şimalında cəmləşməyə başlayıb. Onlar Türkmənistan və Tacikistan vasitəsilə Mərkəzi Asiyaya nüfuz etməyə cəhd edirlər.\nBunu Rusiya Təhlükəsizlik Şurasının katibi Nikolay Patruşev İranın paytaxtı Tehran şəhərində keçirilən Əfqanıstan üzrə Təhlükəsizlik Şurası katiblərinin və milli təhlükəsizlik müşavirlərinin iclasında bildirib.\n"Bir il əvvəl keçirilən son görüşümüzdən sonra Əfqanıstanda təhlükəsizlik sahəsində vəziyyət qeyri-sabit olaraq qalır və pisləşməyə doğru tendensiya müşahidə olunur. Ən böyük narahatlıq İŞİD-in güclənməsidir".\nOnun sözlərinə görə, Əfqanıstanda 600-dən çox yaraqlının məhv edilməsi və ya tutulması ilə nəticələnən hökumət qüvvələrinin son əməliyyatlarına baxmayaraq, müxtəlif mənbələrə əsasən, ölkədə 2,5 - 4 min arası terrorçu qalmaqdadır.\n"İŞİD hazırda iki mindən çox hərbçinin cəmləşdiyi Əfqanıstanın şimalındakı mövcudluğunu gücləndirməkdədir. Bu, "Taliban” radikal qruplaşmasına qarşı mübarizə, eyni zamanda Tacikistan və Türkmənistan üzərindən Orta Asiya bölgəsinə qarşı hücumların təşkili məqsədilə edilir”,- deyə Rusiya Təhlükəsizlik Şurasının katibi bildirib.\nO bildirib ki, İŞİD-çilərin son məqsədi "Böyük Xorasan” yaratmaqdır ki, bura Əfqanıstan və Mərkəzi Asiya daxildir. Patruşev hesab edir ki, İŞİD-in əsas qalası Əfqanıstanın şərqində yerləşir, Suriya və İraqdan bu ölkəyə yeni yaraqlılar gəlir:\n"Əldə edilmiş məlumata görə, terror qruplaşmasının prioritet hədəfləri infrastruktur obyektləri, hüquq-mühafizə orqanları və diplomatik nümayəndəliklər, habelə xarici vətəndaşlar ola bilər".\nXatırladaq ki, sonuncu dəfə noyabrın 26-da 30 nəfərlik silahlı qrup Əfqanıstandan Tacikistana keçərək sərhədçilərə silahlı basqın etmişdi. Atışma zamanı 20 nəfər İŞİD-çi, 3 nəfər sərhədçi öldürülüb.\nPolitoloq Qabil Hüseynlinin sözlərinə görə, Mərkəzi Asiya ölkələri İŞİD təhlükəsinin qarşısını almaq iqtidarındadır. Ona görə də vəziyyət deyildiyi qədər təhlükəli deyil:\n"Mərkəzi Asiya dövlətləri yüksək şəkildə özünümüdafiə qabiliyyətinə malikdir. Qazaxıstan isə bu dövlətlərin hamısından daha güclüdür. Eyni zamanda bu ölkələr ordusu ilə yanaşı, hərbi aviasiyaya, dronlara, artilleriyaya, raket qoşunlarına, xüsusi təyinatlı qüvvələr malikdir. Belə olan halda, 2500 nəfərlik yüngül silahlı dəstənin Mərkəzi Asiya ölkələri üçün böyük təhlükə olması inandırıcı görünmür. Əgər 2500 nəfərlik dəstə hücum edib Mərkəzi Asiyanı işğal etsə, o zaman həmin ölkələrin özünü müdafiə etmək qabiliyyətinə malik olmadığı qənaəti yaranır. Bu prosesin arxasında başqa dövlətin dayanması da istisna olunmur. İŞİD-in məkanlarını və silahlı qruplarını məhv etmək çətin deyil. İŞİD-i əfsanələşdirmək lazım deyil. O, bir terror qruplaşması kimi sıradan çıxarılıb. İŞİD-i tamamilə məhv etmək üçün ona qarşı müharibə elan etmək lazımdır. Yaxşı təlim görmüş nizami ordu və ya xüsusi təyinatlı dəstə, artilleriya və aviasiya qüvvələrinin köməyi ilə İŞİD-in mövcudluğuna son qoymaq olar. Mərkəzi Asiya dövlətləri də sərhədlərin mdafiəsini gücləndirməli, İŞİD və "Taliban” kimi terrorçu qruplaşmalara güclü hərbi əməliyyatlara başlamalıdır”.


Ağdaş rayonunun Yenicə kəndində Kiçik və Orta Biznesin İnkişafı Agentliyinin (KOBİA) və Kənd Təsərrüfatı Nazirliyinin dəstəyi ilə "Aran" İstehsal Kooperativi yaradılıb.\nKənd təsərrüfatı sahəsində fəaliyyət göstərən 5 sahibkarlıq təsərrüfatından ibarət kooperativ 57 hektar ərazini əhatə edir. Kooperativə məxsus torpaq sahəsində kənd təsərrüfatı bitkilərinin, o cümlədən 15 hektar ərazidə nar bağının salınması, 42 hektarda isə taxıl, qarğıdalı, çəltik və yonca əkilməsi nəzərdə tutulur.\nKOBİA-nın Göyçay-Ağdaş KOB İnkişaf Mərkəzi (KOBİM) tərəfindən "Aran" İstehsal Kooporativinin yaradılması üçün müvafiq sənədlərin hazırlanması və kooperativin qeydiyyatı prosesində zəruri informasiya və məsləhət xidməti, hüquqi yardım göstərilib, sahibkar kooperativlər və vergi qanunvericiliyi barədə ətraflı məlumatlandırılıb.\nKOBİA və Agentliyin regional struktur bölmələri olan KOB İnkişaf Mərkəzi və KOB dostu tərəfindən “Aran” İstehsal Kooperativinə ehtiyacına uyğun olaraq lazımi dəstək davam etdiriləcəkdir.\nQeyd edək ki, kənd təsərrüfatı kooporativlərinin yaradılması mövcud resurslardan (torpaq, əmlak və s.) daha səmərəli istifadəyə imkan verir, fermerlərin xərclərini azaltmaqla gəlirlərini artırır. Kooperativlər həmçinin, təsərrüfata iri investisiyaların cəlb edilməsi, rəqabətqabiliyyətli məhsul istehsalının artırılması, xarici bazarlara çıxış imkanlarının genişləndirilməsi və aqrar sahədə klasterləşmənin təşviqi baxımından da əhəmiyyətlidir.


“Apple” şirkəti “iPhone 7” smartfonunu təqdim edib - Xəbərlər - IKT\n“Apple” şirkəti “iPhone 7” smartfonunu təqdim edib 08.09.2016 09:00 / Texnoloji yeniliklər\n“Apple” korporasiyası San-Fransiskoda keçirilmiş təqdimat mərasimində “iPhone 7” və “iPhone 7 Plus” smartfonlarını təqdim edib.\nYeni “iPhone” smartfonları su və toz keçirməzdir. Smartfonda “Home” düyməsindən imtina edilib.\n“iPhone 7” 12 meqapiksellik kamera ilə təchiz edilib və təsvirin optik sabitləşməsi seçiminə malikdir. 7 meqapiksellik ön kamera “HD” formatında şəkillər çəkəcək. “iPhone 7 Plus” qurğusu iki kamera – telefoto (uzaqda yerləşən predmetlərə fokuslanmağa imkan verən obyektiv) və genişbucaqlı optika ilə təchiz edilib. Bundan başqa, on qat optik zuma malikdir.\nYeni qurğuda qulaqlıqlar üçün audio konnektor yoxdur, onu “Lightning” portu əvəz edib. “AirPods” adlı simsiz qulaqlıqlar hazırlanıb.\n“iPhone 7” və “iPhone 7 Plus” smartfonları dördnüvəli 64 bitlik “A10 Fusion” prosessoru ilə təchiz ediliblər. Yeni prosessor əvvəlkindən 40 faiz, birincidən isə 120 dəfə sürətlidir. “iPhone 7” dünyada ən sürətli smartfondur.\nAparatın qrafikası “iPhone 6” ilə müqayisədə 3 dəfə, “iPhone 6s” ilə müqayisədə isə 50 faiz sürətləndirilib. “iPhone” smartfonları tarixində ilk dəfə ən uzunmüddətli işləyən batareya ilə təchiz ediliblər.\n“iPhone 7” modelinin başlanğıc qiyməti 649 dollar, “iPhone 7 Plus” modelinin isə 769 dollar təşkil edir.\nQeyd edək ki, smartfonların satışına 16 sentyabr tarixindən başlanılacaq.


"Bney Yehuda" ilə ilk oyun heç-heçə bitdi - Frame.az\n“Bney Yehuda” ilə ilk oyun heç-heçə bitdi\n08/08/2019 09/08/2019 aquaviridis\t0 Comments\n“Neftçi” PFK UEFA Avropa Liqasının üçüncü təsnifat mərhələsində ilk oyununu keçirib. Komandamız “Bakcell Arena”da İsrailin “Bney Yehuda” klubu ilə heç-heçə edib – 2:2. Rəqib 26 və 36-cı dəqiqlərdə fərqlənsə də, ilk hissənin sonlarında qollardan birinin əvəzini çıxan “ağ-qaralar” matçın sonuncu dəqiqəsində hesabı bərabərləşdirib. “Neftçi”nin qollarını Stiven Jozef-Monroz və Namik Ələskərov vurub.\nQeyd edək ki, bu komandalar arasında cavab matçı avqustun 15-i Petak Tikva şəhərindəki “Ha Moşava” stadionunda baş tutacaq.\n“Neftçi”: 1.Səlahət Ağayev, 5.Anton Krivotsyuk, 6.Voislav Stankoviç (3.Mamadu Mbodj, 87), 8.Emin Mahmudov (K), 10.Dario Frederiko, 11.Vanqelis Platellas (9.Baqali Dabo, 80), 19.Rauf Əliyev (7.Namik Ələskərov, 73), 25.Kirilo Petrov, 26.Ömər Buludov, 28.Stiven Jozef-Monroz, 93.Soni Mustivar.\nEhtiyat oyunçular: 30.Aqil Məmmədov, 17.Rəhman Hacıyev, 18.Tural Axundov, 36.Mamadu Kane.\n“Neftçi”: 1.Səlahət Ağayev, 5.Anton Krivotsyuk, 6.Voislav Stankoviç, 8.Emin Mahmudov (K), 10.Dario Frederiko, 11.Vanqelis Platellas, 19.Rauf Əliyev, 25.Kirilo Petrov, 26.Ömər Buludov, 28.Stiven Jozef-Monroz, 93.Soni Mustivar.\nEhtiyat oyunçular: 30.Aqil Məmmədov, 3.Mamadu Mbodj, 7.Namik Ələskərov, 9.Baqali Dabo, 17.Rəhman Hacıyev, 18.Tural Axundov, 36.Mamadu Kane.\nBaxış sayı: 1. 413\n← “Qalatasaray” 16-cı dəfə Türkiyə Superkubokunun qalibi olub\nBank troyanları 2019-cu ilin birinci yarım illiyində 430 min istifadəçiyə hücum edib →\nFutbol üzrə Azərbaycan millisi beynəlxalq reytinq cədvəlində mövqeyini qoruyub\n19/12/2019 19/12/2019 aquaviridis\t0\nAvropanın yaşıl meydançalarında nələr baş verir?\n17/01/2018 18/01/2018 aquaviridis\t0\nAMADA-nın direktoru Şəfəq Hüseynliyə Avropa Şurasında yeni yaradılmış gender bərabərliyi üzrə komitənin sədri vəzifəsi verilib\n09/12/2021 aquaviridis\t0


"Kişilər daim intimin həsrətini çəkir, qadınlar isə bunu arzu edirlər" » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 26-01-2012, 16:12\nSəs ver: 1) Fərq elə beşikdən başlanır. Klinik məlumatlara müvafiq olaraq bu zaman oğlanlar yerlərində fırlanır, qızlar isə ətrafdakılara diqqətlə nəzər salırlar. Biz xanımlar elə doğulandan ağıllı oluruq ))2) Kişi beyni qadın beynindən 200 qram ağırdır. 3) Qızlar daha tez dil açır. 4) İybilmə duyğusu qadınlarda 20 faiz yaxşı olsa da, ətir yaradıcılarının 80 faizi kişidir. 5) Psixi tənəzüllər qadınlarda iki dəfə tez baş verir. 6) Qadınlarda musiqi qabiliyyəti daha yaxşıdır. Bu mənada 6 qadına 1 kişi düşür. 7) 15-24 yaşlı oğlanlar qızlara nisbətən 6 dəfə çox uğursuzluqla rastlaşır, üç dəfə artıq yol hadisəsi törədir və tez-tez intihar edirlər. 8) Kişilərin 48 faizi, qadınlarınsa yalnız 22 faizi xoruldayır. 9) Kişilər adətən öz tələblərini birbaşa irəli sürür, qadınlarsa «mıs-mıs» edirlər 10) Uşaq oyuncaqları istehsalçılarının fikrincə, oğlanlarda yaradıcılıq qabiliyyəti daha aydın ifadə olunub.11) Qadınlar kişilərdən üç dəfə çox telefonla danışır, buna gündə 20 dəqiqə vaxt sərf edirlər. Kişilərdə bu müddət 6 dəqiqədən çox deyil. 12) Kişilərdə ağ ciyərin məhsuldarlığı 20 faiz, ürəyinki isə 15 faiz çoxdur. 13) Miqrenlərin dörddə üç hissəsi qadınların payına düşür. 14) Qadınlar kişilərdən çox yaşasalar da, onların qocalma prosesi tez baş verir və nəzərə çarpır. 15) Qadınlar spirtli içkinin təsirinə iki dəfə artıq həssasdır. 16) Solaxaylıq oğlanlar arasında daha çoxdur (beynin sağ yarımkürəsinin üstünlüyü). 17) Tərəf-müqabilinin zahiri görkəmi kişilərin 22 faizi, qadınlarınsa 11 faizi üçün hakim rol oynayır. 18) Yerlərini qeyri-ixtiyari olaraq bulaşdıran uşaqların 90 faizi oğlanlardır. 19) Kişilər riyaziyyata daha çox meyl göstərir. 12 görkəmli riyaziyyatçıya yalnız bir qadın düşür. 20) Qadınlar şirniyyatı, kişilərsə turşunu çox sevirlər. 21) Dərketmə hissində kəskin fərqlər: toxunmaya az həssas olan qadınlar ən həssas kişini geridə qoyur. 22) Qadınlar xarici dilləri daha tez mənimsəyir. 23) İsveçrəli dilçi Edit Slembekin tədqiqatlarına görə, qadınlar kişilərdən iki dəfə çox felin lazım formasından istifadə edir, beş dəfə çox «ola bilsin» və «bir neçə» sözlərini işlədir, üç dəfə çox sual verir, tez-tez üzr istəyirlər. 24) Oğlanlar öz amansızlıqları ilə qızlardan 15 dəfə artıq fərqlənirlər. 25) Kişilər tez və qətiyyətli, qadınlarsa uzun-uzadı düşüncələrdən və yaxın adamlarla məsləhətlərdən sonra qərar qəbul edir. 26) Kişilər psixatriya müalicəxanalarına iki dəfə artıq düşürrlər. 27) Siqaret çəkən kişilər qadınlardan 30 dəfə çoxdur. 28) Oğlanlara qızlardan çox yuxu lazımdır. Lakin bu tənasüb 6 yaşında dəyişir. Yaşlı qadınlara isə orta hesabla bir saat çox yuxu lazımdır. 29) Debore Tannenin fikrincə, qadınların kişilərlə söhbəti zamanı «bəli, bəli» demələri, onların kişiləri dinləməsi deməkdir. Kişi isə belə hesab edir ki, qadın onun sözlərini təqdir edir. 30) 68 faiz kişi, 20 faiz qadın ononizmlə məşğul olur. 31) Hər iki cins bərabər dərəcədə güzgüyə baxmağı xoşlayır: kişilər öz bədənlərindən, qadınlarsa paltarlarından həzz alır. 32) Kişilər çox zaman qırmızı rəngi, qadınlar isə mavi rəngi seçirlər. 33) Qadınların 60 faizi, kişilərin 40 faizi yuxusuzluqdan əziyyət çəkir. 34) Kişilərin intimual təxəyülləri bədən və onun ayrı-ayrı hissələri ətrafında fırlanır. Qadınlar isə bütün «ssenarini» təsəvvür edirlər. 35) Qadınlar stressləri kişilərdən yaxşı keçirirlər. Çünki onlarda adrenalin daha az ayrılır və təzyiq belə kəskin qalxmır. 36) Qadınlar ağrılara daha həssasdırlar, lakin kişilərdən dözümlüdürlər. 37) Kişilər həyatı çətinliklərin öhdəsindən asan gəlir və çox zaman işdə, siyasətdə, idmanda təskinlik tapırlar. 38) Mühakimə olunmuş 10 nəfərdən 9-u kişidir. 39) Qadınlar tez-tez gülümsəyir və söhbət əsnasında həmsöhbətin dik gözlərinə baxırlar, kişilər isə əksinə, baxışlarını yayındırırlar. 40) İctimaiyyətin təsiri altında kişi və qadınların intimual davranışının müxtəlif modelləri yaranıb. Fransız intimoloqu Nadin Qrafeqleyə görə, kişilər daim bunun həsrətini çəkir, qadınlar isə arzu edirlər. NoName


Azərbayacan yeni xüsusi təyinatlı silahlar istehsal edəcək\n11:11 17 Dekabr 2015\n"Azərbaycanda NATO standartlarına uyğun xüsusi təyinatlı “Yalquzaq” snayper tüfənginin, avtomatik topun, xüsusi təyinatlı hücum pulemyotunun və s. məmulatların təcrübi-konstruktor işləri davam etdirilir.\nNazirliyin fəaliyyəti dövründə 1000 addan çox müdafiə təyinatlı məmulatın və onların ehtiyat hissələrinin istehsalı mənimsənilib". ANS PRESS-in məlumatına görə, bunu müdafiə sənayesi naziri Yavər Camalov deyib.\n“Yalquzaq” snayper tüfəngi\nO, qeyd edib ki, qısa müddət ərzində Müdafiə Sənayesi Nazirliyinin müəssisələrində müasir növ atıcı silahlar, döyüş sursatları, mühəndis texniki vasitələri və s. müdafiə təyinatlı məmulatlar istehsal edilərək Silahlı Qüvvələrə təhvil verilib.\nNazir bildirib ki, bunlardan universal və tank pulemyotlarını, tank əleyhinə əl qumbaraatanını, müxtəlif mm-lik minaatanları və onlar üçün minalı atəş yığımlarını, pilotsuz uçuş aparatlarını, mina təsirinə dayanıqlı zirehli texnikaları, BTR və BRDM tipli zirehli texnikaların təkmilləşdirilməsini və s. göstərmək olar. Ümumilikdə sifarişçilərə təhvil verilmiş müdafiə təyinatlı məmulatların həcmi 2006-cı ilə nisbətən 2015-ci ilin ilkin yekunlarına görə 210 dəfədən çox artıb.\nY.Camalovun sözlərinə görə, hal-hazırda alınmış və quraşdırılmış texnoloji xətlərdə müxtəlif tipli izburaxan gülləli patronların, müxtəlif mm-lik müxtəlif növ döyüş sursatları üçün partladıcıların, 6 növ kiçik və iri kalibrli lülələrin, 6 növ artilleriya və tank topları üçün mərmilərin, avtomatik topun istehsalının mənimsənilməsi işləri aparılır.\n"Utilizasiya mərkəzində quraşdırılmış xüsusi avadanlıq və cihazlar vasitəsilə istifadəyə yararsız bütün növ döyüş sursatlarının utilizasiyası həyata keçirilir. Ötən müddətdə 18 min 200 ədəd müdafiə təyinatlı məmulatların təmiri işləri aparılıb, 7 milyon 188 min ədəd məmulatın isə utilizasiya işləri yerinə yetirilib. Belə ki, 2006-cı illə müqayisədə 2015-ci ildə istehsal olunmuş mülki məhsulların həcmi 2,9 dəfə artıb. İstehsalı mənimsənilmiş mülki məhsullardan - əleyhqazı, 12 kalibrli ov tüfənglərini və onların patronlarını, müxtəlif tutumlu akkumulyator batareyalarını, müxtəlif tutumlu termosları, maskalanma torunu, DVB-T peyk dekoderini, müxtəlif laylı çap lövhələrini, plastik taraları, parket məmulatını, müxtəlif mebel dəstlərini, traktor tırtılını və s. göstərmək olar".\nBundan başqa gecəgörmə cihazının, kompaslı prizmatik binoklların, mina üçün atəş yığımının, qumbaraatan üçün atəş yığımlarının, müxtəlif tipli mina partladıcılarının yaradılması işləri başa çatdırılmış və seriyalı istehsalı təmin edilib.\nNazir həmçinin Beynəlxalq Müdafiə Sərgisi barədə danışıb. O, bildirib ki, Müdafiə Sənayesi Nazirliyində 2016-cı ildə Bakıda keçiriləcək “ADEX-2016” ikinci Beynəlxalq Müdafiə Sərgisi ilə bağlı hazırlıq işlər davam etdirilir. Artıq 100-dən çox beynəlxalq şirkət sərgidə iştirak üçün qeydiyyatdan keçib.


Xəzər İnşaat-XXI əsr” MTK cərimələnib | Xəbərlə.İnfo\nXəzər İnşaat-XXI əsr” MTK cərimələnib\nMaliyyə Bazarlarına Nəzarət Palatası “Xəzər İnşaat-XXI əsr” MTK inzibati qaydada cərimələnməsi protokol tərtib edib.\n“Report”un xəbərinə görə, Suraxanı Rayon Məhkəməsi protokola əsasən şirkəti 473.44 ABŞ dolları cərimə edib.\nBakı şəhəri Suraxanı Rayon qərarından verilən şikayəti Bakı Apelyasiya Məhkəməsində baxılıb və qüvvədə saxlanılıb. Şirkətə qarşı eyni inzibati xəta ilə bağlı bir neçə cərimə də yazılıb və həmin işlərə də Bakı Apellyasiya Məhkəməsində baxılır.\nQeyd edək ki, 2012-cü ildən fəaliyyət göstərən “Xəzər İnşaat-XXI əsr” MTK Bakının müxtəlif hissələrində hündürmərtəbəli binaların tikintisini həyata keçirir.\nMaliyyə Bazarlarına Nəzarət Palatası “Xəzər İnşaat-XXI əsr” MTK inzibati qaydada cərimələnməsi protokol tərtib edib. “Report”un xəbərinə görə, Suraxanı Rayon Məhkəməsi protokola əsasən şirkəti 473.44 ABŞ dolları cərimə edib. Şirkət İnzibati Xətalar Məcəlləsinin (İXM) 430.4-cü (avans yolu ilə ödənilmiş valyuta vəsaitinin müqabilində müəyyən edilmiş müddətlərdə müvafiq mallar idxal edilmədikdə, işlər görülmədikdə və ya xidmətlər göstərilmədikdə ödənilmiş […]


Dikdaban ayaqqabıların bilmədiyiniz zərəri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 2-12-2015, 14:30\nSəs ver: "Gözəllik qurban tələb edir. Amma sağlamlığımızı qorumaq şərti ilə"\nTürkiyəli həkim Fatih Dikici ayaqqabı seçərkən diqqət edilməsi lazım olan 4 əhəmiyyətli qaydanı izah edib. Dikdaban ayaqqabı dırnaq batması, ayaq baş barmağının içə doğru əyilmiş dayanması, döyənək, göbələk infeksiyası yaradır. Qadınlarda ayaq və topuq problemləri fikirləşdiyimizdən daha tez özünü biruzə verir.\nBelə ki, bəzi vaxtlarda hər 3 qadından biri, ayaq sağlamlığından şikayət edir. Ayaq problemləri ən çox da günün çox hissəsini ayaq üstdə işləyən qadınlardır. Ayaq xəstəliklərinin yaranmasında səhv ayaqqabı seçimi əhəmiyyətli bir yer tutur.\nSəhv ayaqqabı seçimi\nAparılan araşdırmalar nəticəsində məlum olub ki, hər 6 qadından birinin səhv ayaqqabı seçimi nəticəsində ayaqlarda yaranan əyilmə problemlərindən əziyyət çəkdiyi və buna görə də plastik əməliyyat etdirdiyi məlum olub.\nTopuq hündürlüyü 2-2.5 santimetri keçməməlidir. Topuqların bu dərəcə hündür olması, ayaq üstdə olanda belin ağrımasına yol açır.\nBunun əksinə daban hündürlüyü 8-9 sm-in üzərindəki ayaqqabılarda isə bədən yükü ayaq daraq sümükləri boyunca irəliləyərək ayaq ucunda toplanır. Bu tip ayaqqabı geyən qadınlarda topuq və ayaq önü ağrıları tez hiss edilir.\nDünyada hər 6 qadından biri həftədə ən az 3 gün hündür daban ayaqqabı geyərkən, bunların 1/3 hissəsi yıxılaraq topuq burxulması problemi yaşayır.\nDavamlı olaraq istifadə isə barmaqların sıxışmasına yol açır. Bu da dırnaq batmaları, sümüklərdə çıxıntı kimi kiçik problemlər yaradır.\nDikdaban ayaqqabılardan uzun istifadə ayaq sümüklərinə həddindən artıq yüklənməyə, bu isə stressə səbəb olur.\nMağazadan ayaqqabı seçərkən çox diqqətli olmaq lazımdır. Çalışın sizin ayağınıza rahat olan ayaqqabını alasınız. Əks halda dəbə görə, aldığınız ayaqqabı sizə problemdən başqa heç nə verməyəcək. Lola_Maya_\nloading... Dar ayaqqabı necə genişləndirilər?


Nitq aparatı / MEDBLOG / Professional Tibbi Informasiya Portalı\nÇox zaman nitq aparatı dedikdə ilk ağlımıza gələnlər ağız, dil , çənə , damaq , səs telləri , dişlərdir. Buna bağlı olaraq insanlar daha öncə sadaladıqlarımızın normal olmasına baxmayaraq hər hansı nitq və udma ilə bağlı qüsurlarla qarşılaşdıqlarında problemin nə ilə əlaqədar olduğunu anlamaqda və çıxış yolunun nədə olduğunu bilməkdə çətinlik çəkirlər . Nəzərinizə çatdırım ki nitq aparatımız bir-biri ilə çox sıx bağlı olan üzvlərdən ,hissələrdən ibarətdir. Bu məqaləmizdə nitq aparatımız haqqında geniş məlumat əldə etmiş olacaqsınız .\nNitq aparatı: bir-biri ilə sıx qarşılıqlı əlaqədə olan mərkəzi (tənzimləyici və idarəedici) və periferik (icraedici) hissədən ibarətdir.\nMərkəzi nitq aparatı :\nMərkəzi nitq aparatı baş beyində yerləşir.\nMərkəzi nitq aparatı ibarətdir:\nBaş beyin qabığı (daha çox sol yarımkürə)\nBeyin kökünün (uzunsov beynin) nüvəsi\nTənəffüs, səs və artikulyasiya əzələlərinə gedən sinirlər\nBaş beyin qabığı :\nNitq reflekslər əsasında inkişaf edir.\nBeynin qabığının müəyyən hissələri nitqin yaranmasında daha böyük rol oynayırlar. Bu sol yarımkürənin gicgah, ənsə və peysər hissələridir. Alın qırışlarının alt hissələri nitqin hərəkət sahəsi olub insanın özünün nitqinin yaranmasında iştirak edir. (Brok mərkəzi).\nYuxarı gicgah qırışları nitq-eşitmə sahəsi olub səs qıcıqlandırıcılarını qəbul etməkdə işirak edir. (Vernike mərkəzi). Beyin qabığının ənsə payı nitqin başa düşülməsini təmin edir. Peysər hissədə görmə mərkəzi yerləşir və o, yazılı nitqi qavramağa imkan verir.\nQabıqaltı düyünlər :\nNitqin ritm, temp və ifadəliliyinə təsir göstərir.\nÖtürücü yollar :\nBaş beyin qabığı danışıq üzvləri ilə iki cür sinir yolları ilə əlaqədardır: mərkəzəqaçan və mərkəzdənqaçan sinirlər.\nMərkəzdənqaçan (hərəki) sinir yolları pereferik nitq aparatınınfəaliyyətini tənzimləyən əzələləri baş beyin qabığı ilə əlaqələndirir.\nMərkəzəqaçan yol proproreseptorlardan və baroreseptorlardan başlayır. Proprioreseptorlar əzələlərin, vətərlərin içərisində və hərəkət üzvlərinin oynaq sahələrində yerləşir.baş verir. Mərkəzəqaçan yollar nitq üzvlərinin bütün fəaliyyətinin ümumi tənzimləyicisi kimi mühüm rol oynayır.\nBeyin kökü :\nBeyin kökünün nüvəsində kəllə-beyin sinirləri öz başlanğıcını götürür. Bütün pereferik nitq aparatının üzvləri kəllə-beyin sinirləri ilə innervasiya (hər hansı bir üzvün və ya toxumanın sinif hüceyrələri ilə təmin olunması) olunur.\nDr.Ruqiyyə Fərəcova - Beynəlxalq dərəcəli Loqoped (Surdo) /\nDefektoloq , Udma xəstəlikləri üzrə mütəxəssis


Lavrovu İrəvanla Bakıya gətirən 3 SƏBƏB: Ərdoğanın Şuşa səfəri və... - DETALLAR • Cumhuriyyət\nBütün bunlarla bağlı politoloq Qabil Hüseynli ilə söhbətləşdik. Q.Hüseynli müsahibəsində Rusiya XİN rəhbərinin İrəvana səfərinin səbəbini üç nüansla əlaqələndirdi.\n– Məsələnin ən ciddi tərəfi ondan ibarətdir ki, son zamanlar başda Prezident Emmanuel Makron olmaqla, Fransa ATƏT-in Minsk qrupunu yenidən fəallaşdırmaq istəyir. Rusiya nə qədər qəribə olsa da, Fransadan geri qalmayaraq Minsk qrupunun işinə təkan verməyə can atır. Halbuki Azərbaycan Minsk qrupunun fəaliyyətindən tam narazıdır. Ən azından mövcud tərkibdən Fransanın çıxarılmasını istəyir. Üstəlik, Minsk qrupunun bundan sonra hansı işlər görəcəyi ilə bağlı məsələləri müzakirə edib dəqiqləşdirməyi tələb edir. Torpaqlarımızı işğaldan qurtaran Azərbaycan Ordusu ərazi bütövlüyümüzü təmin edib. Amma Laçın dəhlizinin, xüsusən də oradan buraya gələn adamlara nəzarət etmək funksiyasının hələ də Rusiya sülhməramlılarının əlində olması ciddi problemlər yaradır. Bu da suverenliyimizə xələl gətirir.\nShort URL: http://www.cumhuriyyet.net/?p=163096


keneksi telefon satisi\napple iphone se 2020.telefon avqustun 10u alinib.bawqa telefon aldigim ucun satiram.cox super veziyyetdedir.hec bir ciziq batiq noqte bele yoxdur.ideal veziyyetdedir.az istifade olundugu ucun batareya omru 100faizdir\nBayil qəsəbəsi 20-ci sahə 2 otaq , Səbail rayonu\n2 mertebeli binanin 1-ci mertebesidi ela temirli tavanin hundurluyu 4m kombi kondisioner telefon wi-fi connect tv metbex mebeli kupcali cixarisli 6 nomreli avtobusunun axirinci dayanacagina yaxindi\nsandisk 64 gb klass 10 micro yaddas karti telefon ucun mikrokart suret - 80 mb san microkart mikrocard metrolara catdirilma var diger elanlara asagdaki profile daxil olub baxa bilersiz\nkeneksi telefon satisi elanlari\nBakida keneksi telefon satisi qiymeti elanlari , keneksi telefon satisi elani 2020 ucuz qiymete keneksi telefon satisi satisi sərfəli qiymətə keneksi telefon satisi almaq. islenmis keneksi telefon satisi aliram, işlənmiş keneksi telefon satisi satılır. pulsuz keneksi telefon satisi elani yerlesdir. Azerbaycanda ucuz qiymete keneksi telefon satisi satilir. en ucuz qiymete keneksi telefon satisi tapmaq ucun Unvan.Az sayti size komek edecek.\nev alqi satqisi ev elanlari kombi temiri ünvan az evler yüklerin daşınması samsun galaxy note edge qiymeti islenmis mebel qedim samavar lazer epilyasiya kombi ustasi kondisioner ustasi kurslar samsung galaxy not 3 sonuncu qiymeti menzil qapilari tezbazar.az


Avrora Qrup qəhrəmanlarımız üçün 500 000 manat ianə edib\nCəmiyyət 24 Dekabr 2020 14:27 (UTC+04:00)\n44 günlük Vətən müharibəsində bütün imkanlarını səfərbər edən Avrora Qrup yenidən dövlətimizin və xalqımızın yanındadır. Belə ki şirkət, qələbəmizin memarı, Azərbaycan Respublikasının Prezidenti cənab İlham Əliyevin 8 dekabr 2020-ci il fərmanı ilə Azərbaycan Respublikasının ərazi bütövlüyünün müdafiəsində yaralananların və şəhid ailələrinin təminatına dəstək məqsədilə təsis edilmiş “Yaşat” fonduna 500 000 manat ianə edib.\nAvrora Qrup eyni zamanda Vətən müharibəsində qəhrəmanlıq göstərərək şəhid olan əməkdaşlarının ailələrinə birdəfəlik 10 000 manat, ailəsində şəhid olan əməkdaşlarına birdəfəlik 3000 manat, yaralanan və müalicə alan əməkdaşlarına birdəfəlik 3000 manat maddi yardım göstərmişdir.\nŞirkət Vətən borcunu yerinə yetirərkən şəhid olan qəhrəmanlarımızın da ailələrini diqqətdə saxlayaraq, 32 şəhid ailəsini himayəyə götürmüşdür. Belə ki, subay olan şəhid qəhrəmanımızın ailəsinə hər ay 500 manat, evli şəhidimizin ailəsi üçün hər ay 1000 manat aylıq müavinət ayırmışdır. Bundan başqa həmin şəhid ailələrin uşaqlarının gələcəkdə ali təhsil xərclərini Avrora Qrup qarşılayacaq və universiteti bitirdikdən sonra onları şirkətdə işlə təmin edəcək.\nQeyd edək ki, Avrora Qrupun 127 əməkdaşı Vətən müharibəsinə könüllü olaraq qatılıb, onlardan 3 nəfəri şəhid olub. 6 nəfəri yaralanıb. Hərbi xidmətdə olan əməkdaşların maaşları tam həcmdə hər ay ödənilir, müalicə olunan qazi əməkdaşları ilə mütəmadi görüşülərək lazimi dəstək verilir. Eyni zamanda xidmətdən qayıdan əməkdaşlar öz vəzifələrinə bərpa olunurlar. Avrora şirkəti 44 günlük dönəmdə və hal-hazırda cəbhə bölgəsinə səfərlər edərək əsgərlərimizə öz dəstəyini əsirgəmir. Sosial məsuliyyət layihələri çərçivəsində övladı və ailə başçsı vətən keşiyində dayanan qazilərimizin ailələrinə, o cümlədən cəbhəyanı ərazilərdə yaşayan insanlara maddi və ərzaq yardımını davam etdirir.


“Dərdli Züleyxa” – Çəmənzəminlinin hekayəsi\n18:15 12 Sentyabr 2019 1331 dəfə oxunub\nKulis Yusif Vəzir Çəmənzəminlinin “Dərdli Zülеyхa” hekayəsini təqdim edir.\nYarımişıq bir оtaqda çarpayıdan оn altı-оn yеddi yaşlarında bir arvad qalхdı. Zarıldaya-zarıldaya çırağa dоğru gеdib, işığını çохaltdı və sоnra həyətə tərəf pəncərədən zəif və sızıltılı bir səslə çağırdı:\n– Sənəm bacı, ay Sənəm bacı. Ay qız, vallah, ölürəm, bircə gəl! Qоnşu Məşədi Həsənin arvadı səsə оyanıb, durdu:\n– Yеnə nə оlub, ay Zülеyхa, başına dönüm, yохsa azarın qalхıb.\n– Ay qız vallah, sancıdan ölürəm!\nSənəm söylənə-söylənə gəldi:\n– Pis оğul əkənin atası zirbəzir оlsun! Dеgilən, köpək оğlu, arvadı azara salandan sоnra yalnız damların altında atıb gеdəcək idin, niyə еvlənirdin?\nZülеyхa dоlmuş gözlərini Sənəmə döndərib yеnə:\n– Ay qız, aхır ölürəm. Vallah, baх, ölürəm, nəfəs ala bilmirəm. Sənəm Zulеyхanı bu halda görüb, dоluхsundu və ağlamağını bildirməmək üçün üzünü divara döndərib, əlinin dalı ilə göz yaşlarını sildi.\n– Ay başına dönüm, mən nə qayırım, a tifil, aхır mən başıma nə kül töküm... Yеnə gətir dalını оvum, görüm nə təhər оlur. Sənəm Zülеyхanın dalını оvmağa başladı. Sоnra çəkib, başını dəsmal ilə bağladı. İkisi də pəncərənin qarşısında durub, sükuta daldılar. Bir az kеçmiş Zülеyхa zarıldaya-zarıldaya:\n– Ay qız, Sənəm bacı, vallah, ölürəm, sancı öldürür.\n– Başına dönüm, mənim əlimdən nə gələr? Azarı həkimə göstərərlər, hər dərdin bir davası оlar, mənim, bacı, əlimdən nə gələr? Yеnə bir az sükuta gеtdilər, yеnə Zülеyхanın zarıltısı yеni bir söhbətə səbəb оldu:\n– Canımı azara saldığı bəs dеyil, tək-tənha damlar altına tullayıb, gеcə sübhə kimi də gəzir, il uzunu dərd çəkirəm.\n– Ay qız, kiri, sən allah! Yaхşı kişinin еtibarına... İndi bu zəmanədə kişi hayanda idi?! Qadam hamısının ürəyinə! Adamın öz canı. Səninki köpək оğlunu görmürsən, gələn kimi canını azara salıb, davadərman da еləmək istəmir. Dеyəndə ki, köpək оğlu, azarlısan, özünə müalicə еlətdir, bir kişinin qızını da bədbəхt еləmə, acığı da tutur ki, mən hayandan azarlı оldum...\n– Еy, ay Sənəm bacı, nəyi qоyub, nəyi danışırsan, azarı gözünə girsin, döyməsin, söyməsin, damlar altında atıb gеtməsin, qоysun öldüyüm yеrdə ölüm.\nZülеyхa sözünü qurtarıb, gözlərini dоldurdu. Sənəm hirsli:\n– İraq canından, başına dönüm, ölür özü ölsün, хоryat yоsunlu. Sən nə günahın yiyəsisən, tifil, fəqir. Bir ildir gəlin gəlmisən, hələ səni şad görməmişik, həmişə azar ilə əlləşmək, Allahın yazığı, dərd çəkməkdən gül kimi sоlmusan. Burada Sənəmi yaş bоğdu, özünü saхlaya bilmədi – Zülеyхanı qucaqladı və hönkürtü ilə gözünün yaşını aхıtdı. Zülеyхa da başını оnun sinəsinə söykəyib, rəngsiz yanağından оdlu damcılar töküldü. Bu hal nеçə dəqiqə davam еtdi. Хоruzlar banlaşdılar. Gеcə saat üçü vurdu. Sənəm Zülеyхanın əlindən tutub, çarpayıya yaхın gətirdi. Bacı, – dеdi, – aхır yеnə yatmasan rahat оlmayacaqsan. Zülеyхa Sənəmin cavabında zarıltı ilə:\n– Ölürəm... bir tərəfdən qızdırma, bir tərəfdən sancı, ölürəm, vallah!..\n– Ölməzsən, qurban оlum, yat, rahat оl, mən də yеnə lazım оlsa gələrəm.\nZülеyхa hıqqıldaya-hıqqıldaya yatacağın üstə yıхıldı. İnsan həyatında güclük çəkirsə, оnda həmişə kеçmişi хatırlar, unudulmuş vəqələri, hafizədən silinmiş nöqtələri zеhnində canlandırmağa çalışıb, оndan bir хоşluq duyar, təsəlli tapar. Kеçmiş ağır оlsa bеlə, yеnə hal-hazıra üstün tutular. Zülеyхa da çarpayıda uzanıb, əzab çəkərkən kеçmişlə məşğul idi. Unudulmuş günləri хatırlayır, hər bir nöqtəsini təhlil еdir və qibtə ilə düşünürdü. “Nə gözəl günlər varmış” – dеyə köksünü ötürürdü...\nBir tikə qız vaхtından еvin cəmi işləri Zülеyхanın üstə tökülmüşdü, sübhdən aхşamadək işlərdi. Yun darardı, cəhrə əyirər, хana tохuyardı, su daşıyar, еv süpürüb, bişmiş bişirərdi, paltar yuyub, uşaq saхlardı... Gеcə də оlcaq yavandanyağlıdan yеyib, dinməz-söyləməz, ağrısız-acısız başını qоyub, yatardı. İl uzunu bеləcə işlər, еvdən çölə çıхmazdı. Həftədə bir dəfə anası ilə cümə hamamına gеdərdi. Bu gün Zülеyхa üçün böyük bir əyləncə günü idi. Hamamda qızlar ilə görüşər, bоl-bоl danışar, hər kəsin gеyiminə, üzərindəki zinətlərə diqqət еdər və еvə gəldikdə təfsilatı ilə söylərdi.\nHamam оnun üçün tükənməz bir mövzu təşkil еdərdi: gördüklərini anladarkən nəşələnər,parlaq bir təbəssüm üzünə yayılardı... Adətən bayram qabaqları işləməzdilər. Cəhrə və yun daraqları yığılar, bir tərəfə qоyulardı, еv tökülər, palazlar çırpılar, anası ilə bərabər еvin divarlarına şirə çəkib ağardardılar. Hələ nоvruza və aхır çərşənbələrə hazırlanmaq daha da böyük bir maraq təşkil еdərdi. Zülеyхa tоnqal qalayıb, “ağırlığım, uğurluğum tökül” dеyərək üzərindən atılardı. Sоnra bir əlində bir cam su, о birində yеddi açar darvazanın arхasında durub çərşənbə dеyişərdi.\nÖtüb kеçənlərin söylədiyi ilk sözləri еşidər-еşitməz qaça-qaça anasının yanına gələr, yоzdurardı. Bir gün küçədəkilərin biri müsahibinə söz arasında “yaman günün ömrü az оlar” dеmişdi. Zülеyхa bu sözləri еşidərkən nə qədər sеvinmişdi. Özü ilə bərabər bütün ailəsi də bu cümləni fali-хеyir bilib sеvinmişdilər... Zatən anası Zülеyхanı “sayəli” hеsab еdərdi. Оdur ki, təzə ay çıхanda gözlərini yumub, Zülеyхanı yanına çağırar, əvvəl оnun üzünə, sоnra aya baхıb salavat çеvirərdi...\nAnası sınamışdı, bеlə еdərkən, о ayı başdan-başa хоş kеçirərdi. Bir dəfə aхır çərşənbə aхşamı bir badya su qоyub, “vəsfi-hal” saldılar. Anası badyanın başında оturub, çоcuqlarından nişanə aldı. Zülеyхa nişana оlaraq mücrüsünün açarını vеrmişdi. Anası nişanələri badyaya salıb dеdi: “Güzgünü atdım bayıra, Şövqi-şəfəqi çayıra. Yığılın, qоhum qardaşlar, İşimiz dönüb хеyirə”. Bu bayatıdan sоnra arvad əlini badyaya saldı, ilk əlinə gələn Zülеyхanın açarı оldu.\nHər kəs hеyrət ilə оnun üzünə baхıb, səadətinə qibtə еtdi... О gеcə sabahadək Zülеyхa sеvincindən yatmamışdı... Bir də Zülеyхa sancıdan ilan kimi qıvrılıb, yatağında о üz-bu üzə çеvrildi. Başını qaldırıb, ətrafa qulaq vеrdi – hеç bir yеrdən hənirti gəlmirdi. Qaranlıqda ürəyinə vahimə çökdü. Bir də kilsə zəngi saat dördü vurdu. Хоruzlar banlaşdılar. Zülеyхa yatağından qalхıb, çırağa tərəf gəldi. Yеnə хоdunu qaldırıb, hıqqıldamağa başladı. Dağınıq fikirli gözlərini ətrafa gəzdirdi, masanın üstündəki güzgüyə rast gəldi... Sifətinin dəyişilməsinə hеyrət еtdi: bənizi qaçmış, dоdaqları qansız, çökəyə düşmüş gözlərinin dörd tərəfi qapqara yanmışdı.\nBir də sancı şiddətləndi. Yеnə pəncərəyə dоğru yüyürüb, həzin bir səslə çağırdı:\n– Ay Sənəm bacı, ay qız, aхır, vallah, yеnə sancı məni öldürür...\nSözlərini qurtarmamış Zülеyхa başını qоllarının üstə salıb, bihiss qaldı.. Qapı döyülərkən günəş çохdan çıхmışdı. Zülеyхa qapıya yanaşdıqda arхasından ərinin mırıltısı еşidilirdi:\n– Gərək qapını iki saat döyək ki, gəlib açasan.\nZülеyхa ərinin sözlərinə еtina еtməyərək qapını açdı və hiddətli üzünü yеrə dikib, gеri dönmək istədi. Əri bundan dilgir оlub qaba əli ilə Zülеyхanı itələdi:\n– Köpək qızına baх, – dеdi, – mənə еlə bil qatır satıb.\nZülеyхa hirslə döndü: – Yох, sən mənə qatır satmısan! Azara saldığın bəs dеyil, damlarda yalqız qоyub gеcələr sabaha kimi gəzirsən, hələ üstümə də çığırırsan!.. Allah bu zülmü götürməz!.. Dərd çəkməkdən çərləmişəm. – Dilinə baх, dilinə! Bihəya köpək qızının ağzını cırsam ürəyim sоyumaz! – dеyə kişi irəli yürüdü, arvadı küncə basıb, о ki, var döydü.\nGünəş yuхarılara çıхmışdı. Zülеyхa оtağın bir küncünə qısılıb, zar-zar ağlayırdı, əri də uzanıb, qеydsiz bir halda хоruldayırdı.


Ana Səhifə - ÖLKƏ - Azərbaycan İranda kimi prezident görmək istəyir?\nİranda mayın 19-da prezident seçkisi keçiriləcək. Mindən çox namizəddən cəmi 6 nəfərin namizədliyi təsdiq olunub. Misal üçün keçmiş prezident Mahmud Əhmədinejatın namizədliyi qeydə alınmayıb. Buna baxmayaraq, namizədlər içərisində mühafizəkarların təmsilçiləri kifayət qədərdir. Bunların içərisində İranın keçmiş prokuroru Rəisini və Tehranın meri Qalibafı göstərmək olar.\nModern.az saytının məlumatına görə, bu haqda “Atlas” araşdırmalar mərkəzinin rəhbəri, politoloq Elxan Şahinoğlu bildirib.\nEkspertin fikrincə Qərb ölkələri İranda prezident seçkisində mühafizəkarların qələbəsində maraqlı deyil. Bu qələbədənsə Həsən Ruhaninin ikinci müddətə prezident seçilməsində maraqlıdırlar.\n“Çünki məhz Həsən Ruhaninin dövründə nüvə anlaşması imzalandı, beynəlxalq aləm gərginlikdən qurtardı. 6-7 il əvvəl gündəmin əsas narahatedici mövzusu Suriya deyildi, İranın nüvə proqramı idi. ABŞ və İsrailin İrana qarşı hərbi əməliyyata başlaya biləcəyi müzakirə predmeti idi. Bu mövzuya yalnız Həsən Ruhaninin prezident seçilməsiylə son qoyuldu. Çünki keçmiş prezident Mahmud Əhmədinejatdan fərqli olaraq Həsən Ruhani Amerika ilə ümumi dil tapa bildi. Ona görə də Qərb dünyası, o cümlədən Vaşinqton, London və Brüssel mühafizəkar namizədin İranda prezident seçilməsini istəmirlər. Çünki mühafizəkar prezident İranda yenidən nüvə çalışmalarına başlaya bilər. Bu isə Qərb dünyası üçün yeni problem yaradacaq”-deyə Elxan Şahinoğlu qeyd edib.\nOnun sözlərinə görə, İranda prezident seçkilərində sürprizlər az olmayıb.\n“İranda müstəqil rəy sorğuları keçirilmədiyinə görə kimin prezident seçiləcəyini proqnozlaşdırmaq çətindir. Məsələn, 1990-cı illərin sonlarında parlamentin keçmiş sədri Natiq Nuri ilə keçmiş mədəniyyət naziri Məhəmməd Xatəmi arasında mübarizə gedirdi. Çoxları deyirdi ki, Natiq Nurini dini lider, İslam Keşikçiləri və ümumilikdə mühafizəkarlar müdafiə edir və ona görə də o prezident seçiləcək. Ancaq nəticə fərqli oldu, çoxlarının gözləmədiyi halda Məhəmməd Xatəmi prezident seçildi və ikinci seçkidə də kürsüsünü qorudu. Doğrudur, onun prezidentliyinin İranda siyasi və iqtisadi islahatları sürətləndirdiyini vurğulamaq çətindir. Bu mənada may ayındakı seçkidə də prezidentin kimin seçiləcəyini proqnozlaşdırmaq çətindir. Vəziyyət qəfil dəyişə bilər.\nBelə fikirlər var ki, İran əhalisi islahatların dərinləşməsini istəyir, əhalinin əksər hissəsi də gəncdir və onlar yenilikdə maraqlıdırlar. Yəni bu məntiqdən çıxış edərək Həsən Ruhaninin öz kürsüsünü qoruyacağı proqnozlaşdırılır. Ancaq yenə də keçmiş illərdə olduğu kimi bu proqnoz da səhv çıxa bilər. İranda qərarı iki əsas mərkəz – ali dini lider və İslam Keşikçilərinin generalları verirlər. Bu iki qüvvə mühafizəkar olsa da, bəzən prezident kürsüsünü şərti adı liberallar olan kəsimin namizədin nəzarətinə keçməsinə mane olmurlar. Çünki bilirlər ki, prezident hər istədiyini həyata keçirə bilməz, dini liderin çızdığı “qırmızı çizgini” aşa bilməz. Mühafizəkar mərkəzlər islahatçı düşüncəli siyasətçinin prezident seçilməsinə ona görə mane olmaya bilərlər ki, Qərblə iqtisadi əməkdaşlıq və sanksiyaların yumşalması prosesi davam etsin”.\nPolitoloq söyləyib ki, Qərb kimi Azərbaycan da İranda şərti adı islahatçı olan kəsimin nümayəndəsinin prezident seçilməsini istəyir.\n“Məsələn, elə indiki prezident Həsən Ruhaninin vəzifəsinə davam etməsi rəsmi Bakının da maraqlarına cavab verir. Məhz Həsən Ruhaninin dövründə iki ölkə arasındakı əlaqələr inkişaf etdi, iqtisadi-ticarət mübadiləsi artdı, ortaq regional layihələrin icrasına başlanıldı. Bu baxımdan Həsən Ruhani o birilərlə müqayisədə Azərbaycan üçün məqbul namizəddir.\nTəəssüf ki, Tehran Ermənistan siyasətini dəyişdirmir, əvvəlkitək işğalçı dövlətlə əlaqələrinə davam etdirirlər və bu amil haqlı olaraq Azərbaycan cəmiyyətində narazılıq doğurur. Ancaq bu siyasəti dəyişmək İran prezidentinin əlində deyil. Bu siyasətin dəyişməsi üçün də ali dini liderin icazəsi lazımdır. Ali dini lider milliyətcə Azərbaycan türküdür və nə qədər mühafizəkar kürsünün sahibi olsa da, milli maraqları arxa plana atmamalıdır. Məsələn, keçən ilin aprel döyüşlərində ali dini liderin Güney Azərbaycandakı təmsilçiləri Cümə namazlarında Azərbaycan dəstək ifadə edən ifadələr işlətdilər. Elə ali dini liderin özü də Qarabağla bağlı Azərbaycana dəstək ifadə edən açıqlama verib. Bütün bunlar ortada varkən milliyətçə azərbaycanlı olan ali dini liderin niyə Ermənistanla da əlaqələrə üstünlük verdiyini anlamaq mümkün deyil.\nAzərbaycanın siyasi dairələri və cəmiyyəti İranın ali dini lideri Dağlıq Qarabağla bağlı daha qətiyyətli mövqe gözləyir. Ali dini lider Tehranın Ermənistan siyasətini müəyyənləşdirməsində mühüm rol oynaya bilər. Bu İran-Azərbaycan münasibətlərində də keyfiyyətcə yeni vəziyyət yaradar. Bu siyasətin dəyişməsində rəsmi Bakı da fəal ola bilər.\nElə etmək lazımdır ki, İranla Azərbaycan arasında iqtisadi-ticarət münasibətləri, regional layihələrin sayı daha çox olsun ki, son nəticədə bu Tehranın Ermənistanla bağlı xarici siyasətinə də təsir etsin. Bu mənada İran-Azərbaycan hökumətlərarası komissiyasının İrandan olan həmsədri Mahmud Vaezinin fəaliyyətini müsbət qiymətləndirmək olar. Onun prezident Həsən Ruhaninin yanında nüfuzu böyükdür. Bu imkandan da istifadə etmək mümkündür”.


"Hər kəs sonsuz həzzi elmdə tapsa yer üzü cənnətə dönər" -\n"Hər kəs sonsuz həzzi elmdə tapsa yer üzü cənnətə dönər"\nMilli Azərbaycan Tarixi Muzeyinin elmi işlər üzrə direktor müavini, Prof. Dr Nərgiz Əliyeva ilə keçirdiyimiz müsahibəni təqdim edirik:\nTarix: 19-1-2015 // saat: 21:25\n- Mən 25 noyabr 1952-ci ildə anadan olmuşam. Şərqşünas tarixçiyəm. 1974-cü ildə BDU-nun Şərqşünaslıq fakültəsini bitirmişəm. 1996-cı ildə tarix elmləri namizədi, 2012-ci ildə isə, tarix üzrə elmlər doktoru elmi dərcəsi almışam. 1976-ci ildən AMEA Azərbaycan Tarix İnstitutunda, 2002-ci ildən Milli Azərbaycan Tarixi Muzeyində elmi katib, 2005-ci ildən elmi işlər üzrə direktor müavini vəzifəsində çalışıram. Elmi fəaliyyətimdə orta əsr ərəbdilli mənbələrin öyrənilməsi xüsusi yer tutur. İki monoqrafiya və 90-a yaxın elmi məqalənin müəllifiyəm. 2005-cı ildə Azərbaycan Milli Elmlər Akademiyasının Fəxri Fərmanı, 2010-cu ildə isə Azərbaycan Respublikası Prezidentinin sərəncamı ilə “Tərəqqi” medalı ilə təltif edilmişəm.\n- Bu peşəyə sahib olmağınız təsadüfdürmü yoxsa uşaqlıq arzunuzun reallaşması?\n- Demək olar ki, təsadüfi deyil. Birinci məndə ərəb dilini öyrənməyə böyük həvəs olub. Hələ məktəb vaxtı, bu dildəki yazıları görərkən, içimdə öz-özümə sualla dolu bir arzu oyanırdı. Görəsən, mən də bu dildə yazıb-oxuya bilərəmmi.\n- Sizin bu uğurlarınızın sirri nədədir?\n- Belə bir deyim var ki, hər kəs sonsuz həzzi elmdə tapsa yer üzü cənnətə dönər. Mən həzzi elmdə tapanlardanam. Bu, mənim uğurumun sirridir.\n- Tarixdə iz qoymaq uüçün nə etmək lazımdır?\n- Dedi-qodulardan, qeybət və digər boşboğazlıq edən adamlardan uzaq olmaq, vaxtı düzgün bölə bilmək, ailə ilə iş arasında balansı gözləyə bilmək. Çünki, öz təcrübəmdən bilirəm. Ailəyə vaxtı daha çox ayırarkən elm aşağı düşür, və ya əksinə elmə vaxtı çox ayıranda ailədə narazılıq olur. Elmi yaradıcılıqla məşgul olarkən, üzdən getməməli, dərinliklərə baş vurmaq lazımdır.\n- Agsu rayonu haqqında fikirləriniz?\n- Mənim atam ağsuludur. Atam orqanlarda çalışıb. Ona görə də, Azərbaycanın müxtəlif bölgələrində yaşamışıq. Ağsu isə mənim kiçik vətənimdir. Onun hər bir uğuru mənim uğurumdur. Onun haqqında hər bir xöş xəbərə sonsuz sevinirəm. Ağsunun mənzərəsi çox gözəldir. Xüsusilə, Ağsu aşırımı ilə düşərkən görünən mənzərə. Yadımdadır, mən Bakı Dövlət Universitetinin Şərqşünqslıq fakültəsi ərəb filologiyası göbəsinin ikinci kursunda oxuyarkən Misirin gənclərindən ibarət böyük bir nümayəndə heyəti Azərbaycana gəlmişdi. Proqramda bir sıra rayon mərkəzlərinə səfərlər daxil edilmişdi. Ağsu də onların arasında idi. Yaxşı oxuyan tələbələri, o cümlədən məni qonaqlara tərcüməçi təyin etmişdilər. Misirli tələbələr hələ avtobusdan Ağsunun yuxarıdan görünən mənzərəsini çox heyranlıqla seyr edərkən mən də qürur hissi ilə “bura mənim vətənimdir” - demişdim.\nAğsu həmişə yaşıllıqlar içində qərq olan bağ-bağatlı bir yer olmuşdur. Son illərdə isə, Ağsu xüsusilə gözəlləşib. Nəinki, Ağsunun özündə infrastruktur əsaslı surətdə dəyişib, həmçinin onun kəndlərində də son illərdə abadlıq işləri intensiv surətdə gedir. Ağsunun Qəşəd kəndinə olan son səfərlərimdə bunun canlı şahidi olmuşam. Kəndə gedən yolun təzələnməsi nəticəsində əvvəllər Ağsudan o kəndə gedən yolu bir saata yaxın bir vaxta gedib çıxırdıqsa və maşının da altı dəfələrlə daşa çırpılırdısa, indi şüşə kimi düzəlilmiş yolu 10-15 dəqiqəyə qət edirik. Kənddə gözəl yeni rahat bir məktəb tikilib. Kəndin qəbristanlıq sahəsi də abadlaşıb. Mal-qaranın girməməsi üçün ətrafına tor çəkilib. Əlavə olaraq bulaq da çəkilib ki, ölüsünü ziyarət edənlər burada oturub dincələ bilsinlər.Ağsunun dağətəyi rayonlarında bircə su problem qalıb, inanıram ki, o da bu yaxınlarda öz həllini tapacaq.\nQeyd etmək istərdim ki, Ağsunun özündən də çox onun insanları gözəldır. Ağsunu ziyarətə gedərkən, hər dəfə onların sadəliyi, qonaqpərvərliyi, böyüyə hörməti, canıyanaqlıqları məni valeh edir. Mən bilirəm ki, onlar heç vaxt səni tək qoymazlar.\n- Gənclərimizə nəyi tövsiyyə edərdiniz?\n- Hərənin bir qisməti, bir yolu var. Bizim nəslin nümayəndələri kimi onların səbri yoxdur. Onlar hər şeyə tezliklə nail olmaq istəyirlər. Allah onların hər birinə uğur versin. Lakin, seçdiyiniz yolla irəliləyərkən, ərslərlə bizim böyüklərimizin riayət etdikləri mənəvi dəyərləri yaddan çıxartmasınlar.\n- Mədəniyyət ocaqlarına qarşı maraq sizi qane edirmi?\n- Mədəniyyət ocaqlarına qarşı maqar gündən-günə artır. Lakin, mən bir muzey işçisi kimi deyə bilərəm ki, bu məni o qədər də qane etmir. Bunun üçün reklam bizdə aşağı səviyyədədir. Hələ qarşıda görəcəyimiz işlər çoxdur. Bildiyiniz kimi, gənclər daha çox internet qarşısında oturmaqla dünyadan xəbər tutur. Buna rəğmən, saytlarımızda mədəniyyət ocaqlarımız haqqında yetərincə məlumat verməliyik. Yeniyetmə ve gənclərin mədəniyyət ocaqlarına daha cox cəlb edilməsi üçün KİV vasitəsilə də maraqlı cəlbedici proqramlar hazırlamalı, muzeylərində nümayiş olunan eksponatları haqqında roliklər hazırlayıb internet saytlarında yerləşdirməliyik.\n- Bir dəfə muzeyə ziyarət edən insan muzeyə yenidən niyə gəlməlidir?\n- Muzeylər yenilənir, hər il muzeylərin ekspozisiyasında yeniliklər olur, yeni materiallar daxil olduqca ekspozisiya da yenilənir, və ya köhnə materiallar fondlarda qorunan digərləri ilə əvəz edilir. Lakin, bizim informasiya vasitələrimiz gördüyümüz işlərdən geri qalır. Saytlarımızda bunları yetərincə reklam edə bilmirik. Məncə, bu cəhətdən işlərimizi canlandırmalıyıq. İnsanları yenidən Muzeylərə gəlməyə həvəsləndirməliyik.\n- Xaricdəki muzeylərin ziyarətçilərin sayı olduqca coxdur. Amma ölkəmizdə rəqəm ürək açan deyil. Bu nədən qaynaqlanır?\n- Bunun bir çox səbəbləri var. Sözsüz ki, muzeylərimiz Azərbaycanın mədəni irsi ilə tanış olmağa gələn ziyarətçılər ekspozisiya ilə tanış olmaq yeri olmaqla bərabər, həm də həm də istirahət mərkəzləri olmalıdır. Muzeylərdə kafelər, dükanlar, suvenir və eyni zamanda üzərində muzey materiallarının əks olunduğu suverinirlərin satışı təşkil olunmalıdır. Lakin, bizdə muzeylərin sahəsi balaca, maşın saxlamağa isə yer məhduddur. Muzeylər tikilərkən, bunlar nəzərə alınmalıdır. İstirahət günləri insanlar ailəüzvləri ilə gəlməli, hər bir ailə üzvünün maraq dairəsinə uyğun ekskursiyalar təşkil olunmalıdır. Xüsusilə, ailənin kiçik yaşlı uşaqları üçün xüsusi proqramlar təşkil olunmalıdır.


® “Bakcell”dən tamamilə yeni internet paketləri - AZƏRTAC – Azərbaycan Dövlət İnformasiya Agentliyi\n® “Bakcell”dən tamamilə yeni internet paketləri\n“Bakcell” şirkəti abunəçilərin tələb və istəkləri əsasında hazırlanmış tamamilə yeni internet paketlərini təqdim edib.\nYeni paketlər sayəsində “Bakcell” ölkənin ən sürətli mobil şəbəkəsində (Ookla şirkətinin təsdiq etdiyi məlumata əsasən) maksimum rahatlıq təklif edir. Müştəriyönümlü və çox sadə məhsul olan yeni internet paketlərindən istifadə edən abunəçilər, həm də nömrənin balansına daha yaxşı nəzarət edə biləcəklər. Belə ki, mobil internet nömrədə abunəçi yalnız internet paketi aldıqda aktiv olacaq. İnternet trafiki bitdikdən sonra abunəçiyə hər meqabayta görə daha yüksək qiymət ödəmək əvəzinə, xüsusi səhifə və ya SMS vasitəsilə münasib qiymətə yeni paket almaq və ya cari paketi yeniləmək təklif olunacaq.\nYeni aylıq internet paketləri abunəçinin istəyindən asılı olaraq 50 MB, 500 MB, 1 GB, 2 GB, 5 GB və ya 10 GB həcmində təklif olunur.\nDaha ətraflı məlumatı “https://www.bakcell.com/az/internet-for-smartphones” səhifəsindən və ya “Mənim Bakcellim” mobil tətbiqetməsinin “İnternet paketləri” bölməsindən əldə etmək olar.\nAZERTAG.AZ : ® “Bakcell”dən tamamilə yeni internet paketləri


Polislərin öldüyü qəza ilə bağlı cinayət işi açıldı\nRusiyada hərbi poliqonda partlayış: iki ölü\nKürd nazir ölkədən qaçdı\nRusiyadan önəmli Türkiyə açıqlaması\n10 Noyabr 2017 - Cümə 16:18 927 nəfər oxuyub\nBuzovna-Bilgəh yolunda iki polis əməkdaşının həlak olması, bir nəfərinin isə ağır yaralanması ilə nəticələnən ağır yol qəzası ilə bağlı cinayət işi açıldı.\nXeber365.com bildirir ki, faktla bağlı Daxili İşlər Nazirliyi məlumat yayıb. Məlumatda deyilir ki, cinayət işi Xəzər Rayon Polis İdarəsinin İstintaq bölməsində açılıb. Yol hərəkəti qaydalarını pozma - ehtiyatsızlıqdan iki və daha artıq şəxsin ölümünə səbəb olduqda maddəsi ilə başlanan cinayət işinin istintaqı gedir.\nXatırladaq ki, sözügedən qəza bu gün səhər saatlarında Buzovna qəsəbəsi ərazisində baş verib. DİN Əlahiddə Çevik Polis Alayına məxsus xidməti avtomobil idarəetmədən çıxaraq hasara çırpılıb.\nQəza zamanı sükan arxasında olan polis əməkdaşı Qoşqar Kərimov hadisə yerində ölüb. Digər polis əməkdaşı Elnur Məmmədov isə xəstəxanaya aparılarkən yolda keçinib.\nQəza nəticəsində ağır dərəcəli bədən xəsarətləri almış polis əməkdaşı Kamal Vəliyev xəstəxanaya yerləşdirilib.\nPolislərin, öldüyü, qəza, ilə, bağlı, cinayət, işi, açıldı,\nMir Mais - 11 Noyabr 2017\nAllah rəhmət eləsin hər ikisinə xəstəxanada olana Allahdan şəfa diləyirəm.Hadisə xidməti vəzifəsini yerinə yetirdiyi vaxt baş verib. Dünyasını dəyişənlərdən biri Qoşqar Kərimovu 15 il idiki tanıyırdım gözəl qonşu gözəl insan hörmətli bir qardaş idi onun 3 yaşında bir gözəl oğlu var Allah onu və həyat yoldaşını qorusun Allah ailələrinə və yaxınlarına səbr versin və onları qorusun. Amin


Şəmkirin icra başçısı milyonluq avtosalon açdı - FOTOLAR - Azinforum.az İnformasiya Portalı\nAna səhifə / Aktual / Şəmkirin icra başçısı milyonluq avtosalon açdı – FOTOLAR\nŞəmkirin icra başçısı milyonluq avtosalon açdı – FOTOLAR\nAzinforum.az Ölkə.az-a istinadən xəbər verir ki, hazırda paytaxt rayonlarının icra başçılarından hər hansının restorana, şirkətə və digər böyük obyektlərə sahib olmamamalarını təsəvvür etmək mümkün deyil.\nDoğrudur, həmin əmlakvə şirkətlər sənəd üzərində “onlara məxsus deyil” kimi göstərilir. Ancaq Azərbaycan elə də böyük ölkə olmadığı üçün hər kəsin bir çox məsələdən xəbəri olur.\nAlimpaşa Məmmədovun Bakı şəhəri, Babək prospekti 37c ünvanında bir hektarlıq ərazidə yerləşən bahalı obyektləri də həmin biznes şəbəkəsinə daxildir.\nBunların siyahısında “Best Cars” adlı lüks avtomobillərin satış salonu, “Continental” təkərlərinin satış yeri, “Alpina” lüks avtomobillərin ehtiyyat hissələrinin satış mərkəzi, “Euromax” avtoservis avadanlıqlarının satış yeri, “Volkswagen Group” ehtiyyat hissələri satış yeri və plastik qapı-pəncərə istehsalı sexi var.\nBu obyektlərin işçiləri ilə söhbət zamanı bildirildi ki, hazırda həmin obyektlərin bəziləri Alimpaşa Məmmədov tərəfindən icarəyə verilib.\nÖncəki Xoşqədəmin açdığı cinayətə görə rəis işdən qovuldu\nNövbəti Əvəz Zeynallı 200 manat cərimələndi və sərbəst buraxıldı


Azərbaycan ən qabaqcıl texnologiyaları tətbiq edir\n20 Aprel 16:19 | 550\n"Ağıllı şəhər" (Smart City) və "Ağıllı kənd" (Smart Village) konsepsiyası məhz yüksək texnologiyalara əsaslanır\nMüasir dünyada "smart-city", "smart-village" yəni, "ağıllı şəhər", "ağıllı kənd" konsepsiyası dünyada baş verən qlobal çağırışlara cavabdır. Bu gün yüksək texnologiyaların ölkəmizdə inkişafı "Ağıllı şəhər" və "Ağıllı kənd" konsepsiyasının hazırlanmasına zəmin yaradıb. Azərbaycanda "Ağıllı şəhər" (Smart City) və "Ağıllı kənd" (Smart Village) konsepsiyasının tətbiqinin sürətləndirilməsi məqsədilə Azərbaycan Prezidenti İlham Əliyev imzaladığı Sərəncamına əsasən, "Ağıllı şəhər" və "Ağıllı kənd" (Smart Village) konsepsiyasının hazırlanması ilə əlaqədar İşçi qrup yaradılacaq.\nSərəncamda qeyd olunduğu kimi, Azərbaycan Respublikasının şəhər və kəndlərində göstərilən xidmətlərin keyfiyyətinin, təhlükəsizliyinin, səmərəliliyinin artırılması, onların göstərilməsində informasiya texnologiyalarının tətbiqi, habelə həmin xidmətlər üzrə mövcud resursların effektiv istifadəsi və idarə olunmasının təmin edilməsi şəhər və kənd yerlərində dayanıqlı inkişafın əsas prioritetlərindəndir. Müasir telekommunikasiya, sensor, "Böyükhəcmli məlumatlar" (Big Data) və digər rəqəmsal və süni intellekt texnologiyalarının, həmçinin innovasiya və biliklərin istifadə edilməsi sosial-iqtisadi münasibətləri daha məhsuldar və səmərəli edir. Qeyd edilən texnologiyaların bir-birilə inteqrasiya olunmuş formada istifadəsi ilə rəqəmsal məlumatların formalaşdırılması, yığılması, saxlanılması, işlənilməsi və analitik təhlillər əsasında qərarvermə və idarəetmənin keyfiyyətinin yüksəldilməsi səmərəli, eləcə də keyfiyyətli xidmətlərin göstərilməsi üçün geniş imkanlar açır. Bu imkanlar şəhər və kəndlərdə göstərilən xidmətlərin növbəti inkişaf mərhələsində funksional, genişmiqyaslı "Ağıllı şəhər" və "Ağıllı kənd" xidmətlərinə keçid üçün zəmin yaradır.\nBu gün işğaldan azad edilmiş ərazilərdə də "smart-city", "smart-village" yəni, "ağıllı şəhər", "ağıllı kənd" konsepsiyası qurulacaq. Xatırladaq ki, Davos Ümumdünya İqtisadi Forumunda Azərbaycan Prezidentinin iştirakı zamanı 10-larla şirkətlə görüşləri olub və onların böyük əksəriyyəti də texnoloji şirkətlərdir. "Bu görüşlər əsnasında görürəm ki, dünyada hansı yeniliklər var, hansı müsbət inkişaf var və çalışıram ki, o şirkətləri Azərbaycana cəlb edim", deyən Azərbaycan Prezidenti bildirib ki, ona görə də, ölkəmizdə "ağıllı şəhər", "ağıllı kənd" konsepsiyası işlənməlidir və tətbiq edilməlidir”. Bu sahədə ölkəmizdə kifayət qədər peşəkar kadr potensialı mövcuddur. "Biz gənclərimizi xaricdə aparıcı ali məktəblərdə oxutmaq üçün böyük proqramlar icra etdik və bu gün bu davam edir. Şadam ki, xaricdə təhsil alan gənclərimizin böyük əksəriyyəti ölkəmizə qayıdıb və bu, bizim kadr potensialımızı gücləndirir…Kadr hazırlığı ölkəmizin iqtisadi və texnoloji inkişafı ilə uzlaşmalıdır. Ancaq belə olan halda, biz istədiyimizə nail ola bilərik", - deyə Prezident İlham Əliyev vurğulayıb.\nErmənilərin işğalçılıq siyasəti nəticəsində dağıdılmış kəndlərimiz "Ağıllı kənd" ən müasir texnologiyalara əsaslanan quruculuq konsepsiyası əsasında bərpa olunacaq. Əlbəttə ki, bu layihənin məqsədi kəndlərdə əhalinin şəhərdə əldə edə biləcəyi bütün xidmətlərə rahat çıxışı təmin etmək, eləcə də xidmət, qazanc və dövlət xidmətlərindən yararlanmaq baxımından kənd və şəhər arasındakı fərqi aradan qaldırmaqdır. Yüksək texnologiyalara əsaslanan "Ağıllı kənd" və "Ağıllı şəhər" layihəsi ən qabaqcıl texnologiyaların tətbiqidir. İlk "Ağıllı kənd" layihəsi Zəngilan rayonunun Ağalı kəndindən start götürmüş oldu. Artıq Azərbaycan yeni bir inkişaf mərhələsini yaşayır və görülən işlər, bu reallıqlar daha uğurlu sabahlara hesablanmışdır.


Tədqiqatçılara görə xoşbəxtlik hissinin sağlamlığa təsiri nisbidir » davam.az - BÜTÖV AZƏRBAYCAN ADINA!\nTədqiqatçılara görə xoşbəxtlik hissinin sağlamlığa təsiri nisbidir\n05.03.2018 [10:39] - Sağlıq\nABŞ-ın Viskonsin-Madison Universitetinin psixoloqlarından ibarət tədqiqat qrupu araşdırmalar nəticəsində müəyyən edib ki, müsbət əhval-ruhiyyə və qan təzyiqi, qanda şəkərin miqdarının və ürək-damar xəstəlikləri riskinin azaldılması arasında birbaşa əlaqə mövcuddur. Lakin xoşbəxtlik hissinin insanların tarixi ənənələri, mentaliteti ilə bilavasitə bağlı olduğu da aşkar edilib.\n“New York Times” qəzetində dərc olunmuş məqalədə ötən il Viskonsin-Madison Universitetinin tədqiqat qrupunun Birləşmiş Ştatlar və Yaponiyada apardığı araşdırmaların maraqlı nəticələri açıqlanıb. Tədqiqatlar 1017 amerikalı və 374 yaponiyalı üzərində aparılıb. Yüksək əhval-ruhiyyənin qan təhlilləri vasitəsilə sağlamlığa təsiri iki xalqın nümayəndələri arasında mentalitetdən irəli gələn fərqli nəticələri üzə çıxarıb. Belə ki, Şərqi Asiya mədəniyyətində insanlar xoş emosiyaların qaranlıq tərəfi olduğunu da düşünürlər. Ona görə sizinlə söhbət əsnasında gülən və sözlərinizi başı ilə təsdiq edən yapon əslində öz problemləri haqqında düşünür.\nAnaloji tədqiqatlar Stanford Universitetinin tədqiqatçıları tərəfindən 690 Çin və ABŞ vətəndaşı üzərində də aparılıb. Amerikalılar müxtəlif söhbətlər zamanı xoş əhval və minimum mənfi hisslər nümayiş etdirsə də, çinlilər bir qayda olaraq qarışıq emosiyalar göstəriblər. Alimlər bunun sirrinin ABŞ vətəndaşlarında fərdilik hissinin güclü olmasında görürlər. Belə ki, fərdilik hissi yalnız öz problemlərini pozitiv prizmadan düşünməyə, çinlilərdə olan kollektiv məsuliyyət hissi isə mənsub olduğu qrupun mənafeyini fikirləşməyə vadar edir.\nÖtən il Böyük Britaniyada 7 min qadının cəlb edildiyi sorğunun nəticələri göstərib ki, ingilislərin coğrafi şəraiti, mentaliteti və düşüncə tərzi baxımından yaxşı əhval-ruhiyyə ilə uzunömürlülük arasında heç bir əlaqə yoxdur. Optimist olmağa çalışan amerikalılardan fərqli olaraq, “Dumanlı Albion”un sakinləri rəsmi və soyuqqanlı olmağı xoşlayırlar.


Strateji yol xəritələri aqrar sektorun sürətli inkişafına imkan yaradacaq" MÜSAHİBƏ | Yaşıl Çay\nStrateji yol xəritələri aqrar sektorun sürətli inkişafına imkan yaradacaq" MÜSAHİBƏ\n19.12.2016 12:35 | Oxunma sayı: 931\nMəlum olduğu kimi, bu günlərdə cənab İlham Əliyev "Milli iqtisadiyyat və iqtisadiyyatın əsas sektorları üzrə strateji yol xəritələrinin təsdiq edilməsi haqqında" və “Azərbaycan Respublikasında kənd təsərrüfatı məhsullarının istehsalına və emalına dair Strateji Yol Xəritəsi” haqında fərmanları imzalayıb. Ölkə başçısının fərmanları Azərbaycanda iqtisadiyyatın sürətli inkişafı, qeyri-neft sektorunun dirçəlməsi baxımından tarixi əhəmiyyətə malik fundamental sənədlərdir.Bəs iş adamları bu barədə nə düşünürlər? Həmsöhbətimiz Lənkəran rayonundakı “Yaşıl çay” FT MMC-nin rəhbəri Araz Yağubovdur.\n- Araz müəllim, təcrübəli bir təsərrüfat rəhbəri kimi ölkə başçısının yeni Fərmanı barədə fikirlərinizi bilmək maraqlı olardı.\n- Qısaca deyə bilərəm ki, bu Fərman ölkəmizin davamlı inkişafı baxımından həlledici əhəmiyyət daşıyır. Bu mənada ölkədə məhsul bolluğunun yaradılması, rəqabətə davamlı məhsulların istehsal olunması üçün sahibkarlıq mühitinin yaxşılaşdırılması əsas şərtlərdəndir. Bu məqsədlə ölkə başçısının bundan əvvə lverdiyi Sərəncamla vergi, gömrük lisenziyalaşdırma qaydalarının sadələşdirilməsi, xüsusilə də Vergi Məcəlləsində müvafiq dəyişiklik edilməsi iş adamlarının sərbəst fəaliyyəti üçün yeni imkanlar yaratmışdır. Dövlət başçısı tərəfindən son vaxtlar bu istiqamətdə verilən qərarlar, imzalanan sənədlər, yaradılan təzə qurumlar göstərir ki, həmin çərçivədə də işlər kifayət qədər sürətlə gedir. Həmin siyahıya isə struktur islahatlarından başlamış yeni müasir xidmət qurumlarının yaradılmasınacan daxildir. Üstəlik, qeyri-neft sektorunun inkişafına xidmət edən tədbirlər davam etdirilir- sahibkarlara hərtərəfli maddi və əməli dəstək verilir, aqrar sektorda gəlir verən ənənəvi sahələrin dirçəldilməsi üçün konkret işlər görülür, ixracyönlü məhsulların istehsalı stimullaşdırılır, regionların potensialından maksimum istifadə üçün yerli və xarici sərmayələr cəlb olunur.\n- Fərmanda irəli sürülən hansı sahələr diqqətinizi daha çox cəlb etdi?\n- Sevindirici haldır ki, ətrafımızda baş verən kataklizmlərə baxmayaraq, möhtərəm Prezidentimiz daim ölkənin təhlükəsizliyi, sosial-iqtisadi inkişafı, işsizliyin aradan qaldırılması, insanların sosial rifahının yaxşılaşdırılmasını önə çəkir. Bu tədbirlərin davamı olaraq CənabPrezident dekabrın 6-da “Milli iqtisadiyyat və iqtisadiyyatın əsas sektorları üzrə strateji yol xəritələrinin təsdiq edilməsi haqqında” fərman imzalamışdır. Fərmana əsasən, milli iqtisadiyyat perspektivi, neft və qaz sənayesinin (kimya məhsulları daxil olmaqla) inkişafı, kənd təsərrüfatı məhsullarının istehsalı və emalı, kiçik və orta sahibkarlıq səviyyəsində istehlak mallarının istehsalı, ağır sənaye və maşınqayırmanın inkişafı, ixtisaslaşmış turizm sənayesinin inkişafı, logistika və ticarətin inkişafı, uyğun qiymətə mənzil təminatının inkişafı, peşə təhsili və təliminin inkişafı, maliyyə xidmətlərinin inkişafı, telekommunikasiya və informasiya texnologiyalarının inkişafı və kommunal xidmətlərin inkişafı istiqamətlər üzrə strateji yol xəritələri təsdiq edilib. Əsas yol Azərbaycanın davamlı iqtisadi inkişafı əsasında iqtisadiyyatınrəqabətqabiliyyətliliyinin artırılması və qlobal mövqeyinin gücləndirilməsi üzərindən sosial rifahı yaxşılaşdırmağa istiqamətlənəcək. Bu strateji baxışın altında funksional olaraq 11 sektor müəyyənləşib. Bunlardan 6-sı bilavasitə real sektorla, o cümlədən neft-qaz və kimya məhsullarının, kənd təsərrüfatı məhsullarının istehsalı, turizm sektorunun inkişafı ilə bağlıdır. Bütün sahələr böyük önəm daşıyır və iqtisadiyyatın aparıcı sahələridir. Lakin aqrar sahədə çalışdığımdan, təbii ki, kənd təsərrüfatı məhsullarının istehsalı və emalı ilə bağlı yol xəritəsi məni daha çox maraqlandırır. Çünki 10 ildən çoxdur ki, bu sahədə çalışıram. Heyvandarlıq və çayçılıq kimi çox ağır sahələrin,inkişafında müəyyən uğurlara nail olmuşam. Əlbəttə bu istiqamətdə dövlətimizin qayğısı böyük rol oynayıb. Bu gün elan edilən strateji yol xəritəsi inkişafımıza daha da təkan verəcək böyük platformadır.\n- Cənab Prezident Azərbaycan Respublikasında kənd təsərrüfatı məhsullarının istehsalına və emalına dair Strateji Yol Xəritəsini də təsdiq edib. Yəqin ki, artıq bu Fərmanla tanışsınız.\n- Əlbəttə. Bu fərman"Milli iqtisadiyyat və iqtisadiyyatın əsas sektorları üzrə strateji yol xəritələrinin təsdiq edilməsi haqqında" fərmandan irəli gələn geniş açıqlamadır. Burada qarşıda duran vacib sahələrə aydınlıq gətirilib. Strateji Yol Xəritəsinin 2016–2020-ci illər ərzində həyata keçirilməsi hesabına ölkədə dayanıqlı inkişaf prinsiplərinə əsaslanmaqla, rəqabətqabiliyyətli kənd təsərrüfatı məhsullarının istehsalı və emalı sektorunun formalaşdırılmasına nail olmaq baxımından əlverişli mühitin yaradılması üçün 9 strateji hədəfin reallaşdırılması nəzərdə tutulur. Bu strateji hədəflər ərzaq təhlükəsizliyinin dayanıqlılığının gücləndirilməsi, kənd təsərrüfatı məhsullarının istehsal potensialının dəyər zəncirinin həlqələri üzrə artırılması, kənd təsərrüfatı sahəsi üzrə istehsal vasitələri bazarının inkişafı və müvafiq resurslara, o cümlədən maliyyəyə çıxışın asanlaşdırılması, kənd təsərrüfatı sahəsində elmi təminatın və təhsilin keyfiyyətinin yüksəldilməsi və məsləhət-informasiya xidmətləri sisteminin inkişaf etdirilməsi, bazar infrastrukturunun inkişafı və istehsalçıların bazara çıxışının asanlaşdırılması, təbii resurslardan dayanıqlı istifadə mexanizmlərinin formalaşdırılması, aqrar sahə üzrə biznes mühitinin təkmilləşdirilməsi və kənd yerlərində rifahın yüksəldilməsi məsələlərini əhatə edir. Hər bir strateji hədəfin reallaşdırılması üçün 2016–2020-ci illər üzrə prioritet istiqamətlər müəyyən olunaraq əsaslandırılmışdır. Son illər cənab İlham Əliyevin elan etdiyi kurs onun nə qədər uzaqgörən və müdrik siyasətçi olduğunu bir daha göstərdi. Azərbaycan bu gün dünyada baş verən və davam edən iqtisadi böhranı nəzərə alaraq, düzgün istiqamət seçdi və əsas diqqəti kənd təsərrüfatı başda olmaqla, qeyri-neft sektorunun inkişafına yönəltdi. Dövlət başçısının müvafiq sərəncamı və tapşırıqları ilə artıq kənd təsərrüfatının bir çox sahələrində irəliləyiş əldə edilib. Buna misal olaraq, pambıq, barama, tütün istehsalını, heyvandarlığı və digər sahələri göstərmək olar. Lakin görülən işlərlə kifayətlənmək olmaz. Prezident İlham Əliyevin də qeyd etdiyi kimi, indi kənd təsərrüfatının hər bir sahəsi ölkə üçün çox vacibdir. Buna görə də dövlət başçısı Nazirlər Kabinetinin 2016-cı ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunan iclasında taxılçılıq, üzümçülük, çayçılıq, fındıqçılıq, badam, zeytun istehsalı və digər sahələrin inkişaf etdirilməsi üçün konkret tapşırıqlar vermişdir.\n- Kənd təsərrüfatı məhsullarının istehsalı və emalını nəzərdə tutan strateji yol xəritəsində hansı bölmələr daha çox diqqətinizi cəlb etdi?\n- Bütün bölmələr aqrar sahənin inkişafına hesablanıb. Lakin“barama istehsalı, eləcə də emalı üzrə istehsal həcminin ən azı 1000 dəfə artması” bölməsi həqiqətən də bu sahəyə ölkə rəhbərliyinin nə qədər önəm verdiyinin bariz nümunəsidir. Təsadüfi deyildir ki, bu il ölkəmizə Çindən xeyli tut tingi gətirilmişdir. Bunun 40 min ədədi rayonumuza ayrılmışdı. Təsərrüfatımız da bu imkandan yararlanaraq 1,2 hektarda 10150 ədəd tut əkini keçirmişdir. Beləliklə, gələcəkdə baramaçılığın inkişafı üçün təsərrüfatımızda əsaslı yem bazası yaradılmışdır. Demək, təsərrüfatımız təkcə çayı ilə deyil, həmçinin keyfiyyətli baraması ilə də tanınacaqdır. Bu isə kənd yerində əlavə iş yerləri, işçilərin rifah halının yüksəldilməsi deməkdir. Digər istiqamət isə “kənd təsərrüfatı məhsulları istehsalçılarının texnika, maşın və avadanlıqlarla, eləcə də kiçikhəcmli texnika, maşın və avadanlıqlarla təminatının 20 faiz artması”dır. Məsələn, biz çayçılıqda kiçik həcmli texnikalara, xüsusi avadanlıqlara, heyvandarıq sahəsində istifadə edilən texnikalara böyük ehtiyac hiss edirik. Bu barədə dəfələrlə əlaqədar təşkilatlaraa müraciət etmişik. Inanıram ki, cənab İlham Əliyevin bu Fərmanından sonra kənd təsərrüfatına diqqət daha yüksək səviyyədə artacadır. Çünki ayrı çıxışımız yoxdur. Ölkənin təhlükəsizliyi, məncə, aqrar sahənin intensiv inkişafından gedir. İndiki şəraitdə məhz cəmiyyətin gözləntilərinə cavab olaraq, həmçinin qeyri-neft iqtisadiyyatının yaradılması yönündə atılacaq addımları özündə əks etdirən önəmli sənəd hazırlanıb. 2017-ci ildən başlayaraq proqramın gerçəkləşməsi Azərbaycanın yeni iqtisadi mərhələyə daxil olması demək olacaqdır.\n- Strateji yol xəritəsi sizə nə vəd edir? Bu sənəddən hansı gözləntiləriniz var?\n- Bu sənəd yenicə təsdiq edilib. Yəqin ki, bir müddət keçəndən sonra bu haqda daha geniş danışmaq olar. Məncə,Strateji sənədlərin təsdiqi Azərbaycanın iqtisadiyyatında yeni mərhələnin əsasını qoyur. Bu sənədlər məhz iqtisadi inkişafa nail olunması, iqtisadi çətinliklərin təsirlərinin minimum endirilməsi ilə bağlı strateji yol formalaşdırır. Bu baxımdan, sənəd imkan verir ki, Azərbaycanda həyata keçiriləcək iqtisadi islahatları məhz bu strateji xəritəyə uyğun olaraq müddətli şəkildə reallaşdırmaq mümkün olsun. Azərbaycan bu gün özünü əsas ərzaq məhsulları ilə tam təmin edə bilər. Dövlət bunun üçün sahibkarlığın inkişafına hər cür şərait yaradıb, eləcə də tikinti, turizm, sənaye sektoru, kənd təsərrüffatı sahəsində sahibkarlara müxtəlif güzəştlər olunub. Yanvarın 26-da “Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı”nın icrasının ikinci ilinin yekunlarına həsr olunan konfransda dövlət başçısı həm iş adamları, həm də yerli icra orqanlarının daha çox diqqət verilməli olduqları sahələri sadalayıb. Cənab Prezident ölkədə istehsal olunan ərzaq məhsulları və bu məhsullar üzrə xaricdən asılılıq dərəcəsi üzrə statistik məlumatları da səsləndirərək bu sahələrə daha çox diqqət verilməli olduğunu bildirib: “Məhsul istehsalı üzrə statistik rəqəmlər ilk növbədə onu göstərir ki, biz son illər ərzində tarixi nailiyyətlərə imza atmışıq. Sovet dövründə biz yağı da, əti də, südü də, pendiri də - hamısını Rusiyadan, Ukraynadan gətirirdik. İndi biz özümüzü böyük dərəcədə təmin edə bilmişik. Ona görə ki, ölkə iqtisadiyyatının şaxələndirilməsi siyasəti uğurla aparılır. Ancaq, eyni zamanda, onu göstərir ki, hələ görüləsi işlər çoxdur. Səsləndirdiyim rəqəmlər iş adamları, dövlət qurumları, yerli icra orqanları üçün əsas sənəd - yol xəritəsi olmalıdır və bunu tezliklə icra etməliyik”. Cənab Prezidentin möhkəm iradə nümayiş etdirərək elan etdiyi strateji xətt-qeyri-neft sektorunu yeni mərhələyə çıxarmaq baxımından qəbul etdiyi“yol xəritəsi” ölkəmizin həyatında böyük hadisə kimi qiymətləndirirəm.\n- Rəhbərlik etdiyiniz təsərrüfat barədə nə deyə bilərsiniz? Yeni Fərman yəqin ki, müəssisənizin inkişafına böyük stimul verəcəkdir.\n- Mən də belə düşünürəm. Təsadüfi deyildir ki, yeni Fərmanda aqrar sahədə çalışan bir sahibkar kimi kənd təsərrüfatının inkişafı ilə bağlı irəli sürülən istiqamətlər böyük önəm daşıyır. Artıq 10 ildən çoxdur ki, “Yaşıl çay” FT MMC-ni yaratmışam. Ötən dövrdə dövlətimizin yaratdığı münbit şəraitdən bəhrələnərək bir sıra uğurlara imza atmışam. Artıq məşğul olduğum çayçılıq sahəsi da özünün bərpa dövrünü yaşayır. Möhtərəm Prezidentimizin bu sahəyə artan qayğısı, diqqəti bizi daha yaxşı işləməyə, bol və keyfiyyətli məhsul yetişdirməyə həvəsləndirir. İndiyədək 61 hektar ərazini əhatə edən çay plantasiyalarına düzgün aqrotexniki qulluq göstərməklə yanaşı, yeni çay sahələri salmaq, onu daha da artırmaqla yanaşı istehsal etdiyimiz xammalı müəssisəmizin nəzdində emal edib daha yüksək gəlir əldə etmək, burada çalışanların rifaını yüksəltməyi düşünürük. Cənab Prezidentimizin yol xəritəsində də əsas istiqamətlərdən biri kimi irəli sürülən bu yolu daha da inkişaf etdirməyi qarşımıza başlıca məqsəd kimi qoymuşuq.Həmçinin bu il cənab Prezident İlham Əliyevin çağırışına səs verərək baramaçılığın inkişafı məqsədilə təsərrüfatımızda1,2 hektar sahədə Çin Xalq Respublikasından gətirilmiş 10 min 150 ədəd tut tingi əkmişik. Bununla da baramaçılığın intensiv inkişafı üçün də möhkəm yem bazası yaratmışıq.və gələcəkdə təsərrüftımızda çox gəlirli sahə olan baramçılığın inkişaf etdirilməsi ilə əlavə iş yeri yaratmaq, işçilərin daha çox əmək haqqı almasına şərait yaranacaqdır.\n- Söhbətimizin sonunda əlavə nə demək istəyirsiniz?\n- Ölkə Prezidenti gələcəkdə də sahibkarlığın inkişafına ciddi önəm verəcəyini söyləyib. Prezident bildirib ki, Azərbaycanda biznes mühitinin yaxşılaşdırılması istiqamətində bu gün çox ciddi addımlar atılır: “Sahibkarlar bu işlərə artıq böyük ruh yüksəkliyi ilə qoşulurlar. Bakıda, digər şəhər və rayonlarımızda çox böyük fəallıq müşahidə olunur. Bu da, əlbəttə ki, həm bizim siyasətimizin təzahürüdür, - çünki özəl sektor sahibkarlığının inkişafı üçün çox ciddi addımlar atılıb, - eyni zamanda, bizim sahibkarlarımızın da məsuliyyətini göstərir. Sahibkar qazandığı vəsaiti ölkə iqtisadiyyatına qoymalıdır. Bu istiqamətdə 2017-ci ildə çox ciddi addımlar atılacaq”. Ölkədə məhsul bolluğunun yaradılması, rəqabətə davamlı məhsulların istehsal olunması üçün sahibkarlıq mühitinin yaxşılaşdırılması əsas şərtlərdəndir. Bu mənada ölkə başçısının verdiyi Fərmanda “AR-da kənd təsərrüfatı məhsullarının istehsalına və emalına dair Strateji Yol Xəritəsi”, həmçinin “AR-da kiçik və orta sahibkarlıq səviyyəsində istehlak mallarının istehsalına dair Strateji Yol Xəritəsi” bizim gələcək inkişaf strategiyamızı müəyyənləşdirəcək və bu yolu seçərək fəaliyyətimizi davam etdirəcəyik. Rəhbərlik etdiyim kollektiv adından cənab Prezidenti əmin etmək istəyirəm ki, biz bundan sonra da Onun müdrik və uzaqgörən daxili və xarici siyasətini müdafiə edəcək, var gücümüzü ölkənin ərzaq təhlükəsizliyinin möhkəmlənməsinə yönələn fəaliyyətimizi davam etdirəcəyik.


9 Yanvar 2019 20:20\n#AİLƏ #UŞAQ #HÜQUQ\nAliment məsələsinin Azərbaycanda adətən boşanmış ailələrdə ər və arvad arasında qaldırıldığının şahidi oluruq. Lakin bəzən təcrübədə ata və ya ana müəyyən səbəblərdən alimenti ödəmək iqtidarında olmur. Nəticədə isə uşağın və ya uşaqların maddi təminatında problemlər yaranır.\nMilli.Az xəbər verir ki, belə olan hallarda ölkə qanunvericiliyinə əsasən, vəziyyətdən çıxış yolu var.\nAzərbaycan Respublikası Konstitusiyasına əsasən, yardıma möhtac olanlara kömək etmək, ilk növbədə, onların ailə üzvlərinin borcudur. Ona görə də belə hallarda qanunvericilik alimentlə bağlı digər şəxslərə qarşı da tələb irəli sürməyə əsas verir.\nBelə ki, valideynlərdən birinin imkanı olmadıqda uşaq üçün onun baba və ya nənəsindən də aliment tələb etmək olar. Çünki baba və nənənin də nəvəyə maddi köməklik etmək vəzifəsi var. Yetkinlik yaşına çatmayan nəvə öz valideynlərindən maddi yardım ala bilmədikdə, buna kifayət qədər imkanı olan baba və nənədən məhkəmə qaydasında aliment tələb edilə bilər. Yetkinlik yaşına çatmış, lakin əmək qabiliyyəti olmayan və valideynlərindən maddi yardım ala bilməyən nəvə də kifayət qədər imkanı olan baba və nənədən aliment tələb edə bilər.\nAilə qanunvericiliyinə əsasən, yetkinlik yaşına çatmayan və yardıma ehtiyacı olan, valideynlərindən yardım ala bilməyən bacı və qardaş yetkinlik yaşına çatmış və maddi durumu buna yol verən bacı və qardaşından aliment tələb etmək hüququna malikdirlər. Məsələn, 18 yaşına çatmayan və maddi cəhətdən imkansız olan qız və ya oğlan ana-atadan yardım ala bilmirsə, o zaman özündən böyük qardaş və ya bacısının yaxşı gəliri varsa, onlardan aliment tələb edə bilər.\nBundan əlavə, yetkinlik yaşına çatan, lakin valideynlərindən, ərindən və ya arvadından maddi yardım ala bilməyən şəxslər də bu cür aliment tələbini irəli sürə bilərlər.\nƏmək qabiliyyəti olmayan və yardıma ehtiyacı olan valideynlər öz övladlarından, baba və nənələr isə nəvələrdən aliment tələb etmək hüququna malikdirlər.\nHətta ögey ata və ana da aliment tələb edə bilər. Əmək qabiliyyəti olmayan və yardıma ehtiyacı olan ögey ata və ya ana oğul və ya qızlarını tərbiyə edib və ya saxlayıblarsa və özlərinin yetkinlik yaşına çatan övladlarından və ya ərindən (arvadından) saxlanmaq üçün maddi yardım ala bilmirlərsə, əmək qabiliyyəti olan və yetkinlik yaşına çatmış ögey oğul və qızlarından məhkəmə qaydasında saxlanmaq üçün təminat verilməsini tələb edə bilərlər. Əgər onlar ögey övladlarını 5 ildən az tərbiyə edib və ya saxlayıblarsa, habelə ögey oğul və ya qızların tərbiyəsi üzrə öz vəzifələrini lazımınca yerinə yetirməyiblərsə, məhkəmə ögey oğul və ya qızları ögey ata və ya ananı saxlamaq vəzifəsindən azad edə bilər.\nUşağı tərbiyə etmiş şəxs həmin uşaq böyüyüb yetkinlik yaşına çatdıqdan sonra da ondan aliment tələb edə bilər. Faktiki tərbiyəçilər öz yetirmələrini 5 ildən az müddətdə tərbiyə etdiyi və saxladığı, yaxud lazımınca tərbiyə etmədiyi və ya saxlamadığı hallarda, məhkəmə onları saxlamaq vəzifəsindən yetirmələri azad edə bilər.\nQeyd edilən şəxslər alimentin ödənilməsi qaydası və şərtləri barədə müvafiq saziş imzalaya bilərlər. Tərəflər arasında belə saziş olmadıqda məhkəmə tərəflərin maddi və ailə vəziyyətini nəzərə alaraq, sabit pul məbləğində aylıq aliment müəyyən edir. Bu zaman məhkəmə tərəflərin maddi durumunu nəzərə almalıdır.


Bakıda Beynəlxalq İnformatika Olimpiadası keçiriləcək | Xəbərlər\n15:57, 3 sentyabr 2018\nAzərbaycan bu il Yaponiyanın Tsukuba şəhərində təşkil olunan 30-cu Beynəlxalq İnformatika Olimpiadasında (IOI) təmsil olunur.\nNəqliyyat, Rabitə və Yüksək Texnologiyalar Nazirliyindən Bakucity.az-a verilən məlumata görə, gələn il isə 31-ci Beynəlxalq İnformatika Olimpiadasına Azərbaycan ev sahibliyi edəcək. Reportun Nazirliyə istinadən verdiyi xəbərə görə, Azərbaycanda ilk dəfə təşkil ediləcək yarış ADA Universitetində keçiriləcək.\nNəqliyyat, Rabitə və Yüksək Texnologiyalar, Təhsil nazirliklərinin və “Azercell” şirkətinin dəstəyi ilə komandamız Bakıda - Barama İnnovasiya və Sahibkarlıq Mərkəzi və Respublikada Beynəlxalq Olimpiadalara Hazırlıq Mərkəzində uzunmüddətli hazırlıq və məşq prosesindən keçiblər.Bu il yarışlarda 85 ölkədən 340 nəfər şagird iştirak edir. Azərbaycanın 24-cü dəfə qatıldığı yarışda ölkəmizi 4 şagird və 2 müəllimdən ibarət rəsmi nümayəndə heyəti təmsil edir. Şagirdlər müxtəlif yaş qrupları üzrə bölünərək yarışacaq. Beynəlxalq İnformatika Olimpiadası dünyanın ən yaxşı 5 elm olimpiadalarından hesab olunur. Azərbaycan 1994-cü ildən bu yarışların iştirakçısıdır. Məlumat üçün qeyd edək ki, bu günə qədər yarışda Azərbaycandan 55 məktəbli iştirak edib və 1 gümüş, 4 bürünc olmaqla 5 medal qazanıb.


12:58 21 Noyabr 2018 Oxunub : 2110\nDövlət Miqrasiya Xidmətinin Beynəlxalq Miqrasiya Təşkilatı (BMqT) ilə sıx əməkdaşlıq çərçivəsində və Avropa İttifaqının (Aİ) dəstəyi ilə hazırladığı 2019-2024-cü illər üzrə Azərbaycanın Miqrasiya Strategiyasının məqsədlərinin cəmiyyətə təqdim edilməsi, həmçinin bu sənədin tətbiqi ilə bağlı noyabrın 21-də müzakirələr aparılıb.\nAzvision.az xəbər verir ki, müzakirələrdə dövlət qurumlarının, Azərbaycanda akkreditə olunan diplomatik korpusun nümayəndələri, beynəlxalq və yerli qeyri-hökumət təşkilatlarının təmsilçiləri iştirak ediblər. BMqT-nın Azərbaycandakı nümayəndəliyinin rəhbəri Serhan Aktoprak, BMT-nin Azərbaycandakı rezident əlaqələndiricisi Qulam İsakzai, Avropa İttifaqının Azərbaycandakı nümayəndəliyinin təmsilçisi Məryəm Hacıismayılova çıxış edərək bildiriblər ki, tədbirin məqsədi strategiyanın miqrasiya sahəsində qlobal səviyyədə müəyyənləşdirilən prinsiplərlə, eləcə də 2030-cu il Dayanıqlı İnkişaf Məqsədlərinin gündəliyi və bu ilin dekabrında qəbul olunması gözlənilən nizamlı, təhlükəsiz və tənzimlənən miqrasiya üzrə qlobal kompakt sənəd ilə uyğunluğunun müzakirə edilməsidir.\nMəlumat verilib ki, dekabrın 10-11-də Mərakeşdə yüksək səviyyəli dövlət və hökumət rəhbərlərinin, üzv dövlətlərin iştirakı ilə qaçqınlar və miqrantlar üzrə Nyu-York Bəyannaməsinin qəbulu və beynəlxalq miqrasiyanın bütün səviyyələri ilə bağlı əməkdaşlığın inkişafına mühüm töhfə verəcək təhlükəsiz, nizamlı və tənzimlənən miqrasiya üçün qlobal kompakt sənədin imzalanması gözlənilir. Çıxış edənlər Azərbaycanın, o cümlədən Dövlət Miqrasiya Xidmətinin qlobal kompakt sənədin qəbul olunmasına töhfələrini yüksək qiymətləndiriblər. Diqqətə çatdırılıb ki, Azərbaycanda bununla bağlı altı tədbir keçirilib. Ümumiyyətlə, Azərbaycanda miqrasiya idarəçiliyinin təkmilləşdirilməsi sahəsində mühüm addımlar atılır. İnanırıq ki, bu gün Bakıda keçirilən müzakirələr qlobal kompakt sənədin qəbulu prosesinə töhfə verəcək. Azərbaycan bu proseslərdə hər zaman fəal rol oynayıb.\nDövlət Miqrasiya Xidmətinin rəisi Vüsal Hüseynov deyib ki, beynəlxalq təşkilatlar miqrasiya idarəçiliyini daim diqqət mərkəzində saxlayır və bu prosesdə müxtəlif ölkələrin müvafiq qurumlarına dəstək göstərir. Miqrasiya idarəçiliyi ilə bağlı qlobal kompakt sənədin qəbulu zərurətdən yaranan məsələdir. Bu sənəd hazırkı beynəlxalq konvensiyalara və sənədlərə baxmayaraq, bu sahədə boşluğu doldurmaq məqsədi daşıyır. Azərbaycan hökuməti ilk gündən bu sənədi dəstəkləyib. Qeyd edilib ki, DMX bu məsələ ilə bağlı beynəlxalq təşkilatlarla müxtəlif məsləhətləşmələr keçirib. Bu istiqamətdə Beynəlxalq Miqrasiya Təşkilatından cəlb edilmiş ekspertlərlə sıx əməkdaşlıq aparılır. Çıxışlardan sonra aparılan müzakirələr çərçivəsində BMqT-nin və DMX-nin mütəxəssisləri Azərbaycanın miqrasiya strategiyasında qarşıya qoyulan hədəflərin 2030-cu il gündəliyi və qlobal kompakt sənəd ilə uyğunluğuna dair təqdimatlarla çıxış ediblər.(AzərTac)\nTeqlər: DMX Miqrasiya BMqT


Fahişəliyə nüfuzlu bir peşə kimi baxan bir cəmiyyət varmı? - Məlumat\nBu gün fahişələrə ümumiyyətlə hörmətlə yanaşılmır - şübhəsiz ki, bir çoxları (əksəriyyəti) kimsə fahişə olmağı təklif etsə və ya uşaqları fahişə olmağı seçərsə, çox inciyər.\nBunun əksinə olduğu bir cəmiyyət varmı? Yəni, bu gün fahişələrə həkim hörməti ilə baxan bir cəmiyyət?\nCavab axtarmaq üçün açıq yer Vikipediyanın Fahişəlik Tarixindəki səhifəsidir. Çoxu bu sualla əlaqəli deyil, amma bəzən prestij mövzusuna toxunur. Ancaq görünür ki, peşə sosial olaraq qəbul olunsa belə, fahişələr heç vaxt o qədər də nüfuzlu deyildilər. Məsələn, Qədim Romada:\nFahişələr, əsasən aprel ayında sevgi və məhsuldarlıq tanrıçası Veneranın başçılıq etdiyi bir neçə Roma dini mərasimlərində rol oynadılar. Fahişəlik bu qədər geniş qəbul olunsa da, fahişələr çox vaxt utanc verici sayılırdı. Əksəriyyəti kölə və ya köhnə kölə idi və ya doğuşdan azad olduqdan sonra infamaya düşmüşdüsə, sosial vəziyyətdən məhrum olan və Roma qanunlarına əsasən əksər vətəndaşların aldığı himayədən məhrum olan insanlar idi.\nAmerika Qərbində fahişəlik, sərt və təhlükəli iş şəraiti və aşağı nüfuza baxmayaraq, dünyanın hər yerindən seks işçilərini pulla cəlb etdikləri bir sektor idi.\nAlternativ bir yanaşma, fahişəliyin nəyə görə nüfuzlu sayılmasına səbəb ola biləcəyini düşünməkdir. Giriş maneələri aşağı olduğu üçün, əgər heç prestijli olsaydı, hamı fahişə olardı və nüfuzlu olmağı da dayandırardı. Bu, eyni şeyi etsələr belə çox arzu olunan işi ümumi işdən ayıran bir növ maneənin olması lazım olduğunu göstərir. Bu, müqəddəs fahişələrin bir cavab ola biləcəyini göstərir. Vikipediyanın məqaləsindən belə görünmür, əslində bəzi cəmiyyətlərdə insanlar müqəddəs fahişələr olmaq məcburiyyətində qaldılar. Qədim Yunanıstanda:\nBulla Regia'daki Apollon məbədində, "Zinakar. Fahişə. Bulla Regia'dan qaçdığım üçün (məni) tutun" yazısı olan bir qadınla basdırılmış vəziyyətdə tapıldı. Zinanın cəzası olaraq müqəddəs fahişəliyə məcbur edilən qadın ola biləcəyi ehtimal edilir.\nHindistanın cənubunda və Hindistanın şərqindəki Odişa əyalətində, devadasi, basavi kimi oxşar adət formaları ilə hiyerodulik fahişəlikdir və kəndlərdən olan yetkinlik yaşına çatmamış və gənc yeniyetmə qızların mərasim evliliyində bir tanrıya və ya məbədə həsr edilməsini əhatə edir. sonra məbəddə işləyən və məbəddə kişi fədailərə xidmət edən ruhani bələdçilər, rəqqasələr və fahişələr kimi fəaliyyət göstərirlər. Human Rights Watch hesabatları, devadazların bu xidmətə məcbur edildiyini və ən azından bəzi hallarda yuxarı təbəqə üzvləri üçün fahişəlik etmələrini iddia edir.\nMəqalənin son hissəsi olan "Müasir baxışlar" müqəddəs fahişənin "güclü bir insan kimi göründüyünü" iddia edir, ancaq məqalənin qalan hissəsindəki təsvirə uyğun gəlmir.\nHarada olduğumu araşdırıram cəmiyyət hesab edir bütün peşə nüfuzlu - Julia Bulette kimi fərdi fahişələr deyil.\nSual: Fahişəliyə nüfuzlu bir peşə kimi baxan bir cəmiyyət varmı?\n16 -cı əsr Venesiyasını düşünürəm. Nəzakətçiləri ilə məşhurdur. İki növ fahişə var idi. "Cortigiana onesta", intellektual nəzakət və "cortigiana di lume". Birincisi, sözdə intellektual nəzakətçi, incəsənət, elm və latınca klassik təhsil aldılar. Bu cür təhsil dövrün əksər kişiləri üçün nadir idi; qadınlar üçün son dərəcə nadirdir. Bu qadınlar Venesiyada cəmiyyətin ən yüksək səviyyələrində qəbul edildi.\nXüsusi olaraq düşünürəm Veronika Franco. Əsas peşəsindən kənar bir şair olaraq bir qədər şöhrət qazanan bir nəzakətçi. Fransa Kralı III Henrinin Osmanlı İmperatorluğunun təhlükəsinə qarşı kömək istəməsinə uğurla kömək etdiyi zaman şəhərin qəhrəmanı oldu. Veronika Franco bir şair idi, uşaqlar üçün bir xeyriyyə təşkilatına rəhbərlik edirdi və bir müddət şəhərin məşhur qəhrəmanı idi. Hətta onun diqqətinə tab gətirmək üçün siyasi nüfuzu da var idi Qarşı Reformasiya.\nFranco, Veronica (1546-1591), Venesiya nəzakət şairi\nVeronica Franco: Venesiyanın Gizli Xəzinəsi\nVideoya baxın: Ən gəlirli 5 peşə. İxtisas seçərkən mütləq fikir verin!\nCopyright © salvadoryoscar.com | Fahişəliyə nüfuzlu bir peşə kimi baxan bir cəmiyyət varmı?...